ΜΗΝΙΑΙΟΝ ΔΕΛΤΙΟΝ ΚΗΡΥΓΜΑΤΩΝ ΟΚΤΩΒΡΙΟΣ 2013\nΑπόστολος: Β’ Κορ. δ’ 6 - 15\nΕυαγγέλιον: Λουκά ζ’ 11 – 16\n«Ουδέ εν τω Ισραήλ τοσαύτην πίστιν εύρον»\nΠολύ σημαντικές και οι δύο θαυματουργίες του Κυρίου, που μας αναφέρει τόσο απλά ο ευαγγελιστής Λουκάς και ακούσαμε σήμερα. Το πρώτο θαύμα έγινε στην Καπερναούμ, λίγο πριν αναχωρήσει από αυτήν και το δεύτερο μόλις έφτασε στα όρια της πόλης Ναϊν.\nΈχει το καθένα μια ιδιαίτερη σημασία και ένα σημαντικό στόχο, αγαπητοί μου αδελφοί. Ο Ρωμαίος εκατόνταρχος, δεν ήταν Ισραηλίτης, ωστόσο έκτισε για τους Καπερναϊτες συναγωγή για να λατρεύουν τον Θεό. Ένας από τους δούλους ήταν ετοιμοθάνατος και ενδιαφερόταν για την σωτηρία της ζωής του. Ειδωλολάτρης με τη σοβαρή εξουσία του εκατόνταρχου, ταπεινόφρων ωστόσο, και επειδη δεν ήθελε να ταλαιπωρήσει τον Χριστό, απέδειξε την μεγάλη του πίστη δηλώνοντας ότι όπως εγώ εξουσιάζω τους στρατιώτες μου, έχεις και Συ την εξουσία να τον θεραπεύσεις. Γιαυτό και επειδή δεν είμαι άξιος να σε δεχτώ στο σπίτι μου, δεν χρειάζεται να σε ταλαιπωρώ. Εθαύμασε ο Ιησούς. «Ουδέ εν τω Ισραήλ τοσαύτην πίστιν εύρον» Τόσο μεγάλη πίστη δε συνάντησα ούτε ανάμεσα στους Ισραηλίτες, τον περιούσιο λαό του Θεού, γύρισε και είπε στον κόσμο που Τον ακολουθούσε και εθεράπευσε τον βαρια ασθενούντα δούλο του εκατόνταρχου.\nΘα μπορούσαμε να σταματήσουμε εδώ διαπιστώνοντας ότι ένας ειδωλολάτρης ευεργέτης της κοινωνίας της Καπερναούμ, παρουσιάζει μια πίστη που προκαλεί τον θαυμασμό του Κυρίου και φανερώνει την μεγάλη του ταπεινοφροσύνη. Προφανώς στην μικρή πολύ Καπερναούμ δεν υπήρχε σπουδαιότερη εξουσία από τη εξουσία του εκατόνταρχου. Ένας μεγαλόσχημος στρατιωτικός, θεωρεί όμως ότι δεν είναι άξιος να υποδεχτεί τον Χριστό στο σπίτι του.\nΜε απίθανη βεβαιότητα προκαλώντας ασφαλώς και την έκπληξη των ακροατών, δηλώνει ότι ο Χριστός μπορεί να θεραπεύσει τον δούλο του από μακριά. Σταματώ και σκέπτομαι σχεδόν απογοητευμένος: Πόση άραγε πίστη έχουμε εμείς στα πολλά και ποικίλα προβλήματα, προσωπικά και οικογενειακά, που αντιμετωπίζουμε. Νοιώθουμε την παρουσία του Κυρίου δίπλα μας στην αγωνία των δυσκολιών μας. Κι έπειτα ένας ειδωλολάτρης εκείνος, σημαντική η θέση του στην κοινωνία, δίσταζε να δεχτεί τον Κύριο στο σπίτι του. Εμείς που έχουμε την ευκαιρία να Τον δεχόμαστε δια της θείας κοινωνίας μέσα μας, είμαστε άξιοι; Είναι καθαρό το σπίτι της ψυχής μας για να Τον δεχτεί, όχι σαν απλό επισκέπτη αλλά σα μόνιμο κάτοικο της ψυχής μας; Κι όταν έλθει, έχουμε την εμπιστοσύνη του εκατόνταρχου ότι δεν θεραπεύσει την ψυχή μας και τα προβλήματά μας. Τό πρώτιστο ωστοσο πρόβλημά μας δεν είναι εξωτερικά γεγονότα. Είναι οι μικρές ή μεγάλες αμαρτίες που συσσωρεύτηκαν στην ψυχή μας με αλυσιδωτές συνέπειες στην καθημερινότητά μας.. Εκείνος ασφαλώς μπορεί να μας τις θεραπεύσει. Εμείς πιστεύουμε ότι μπορεί; Λοιπόν αγαπητοί μου αδελφοί, εφ’ όσον είναι προς το συμφέρον της ζωής μας και της ψυχής μας, μην αμφιβάλλετε ότι θα έρθει αρωγός, ο εξουσιαστής ζωής και θανάτου, Κύριος.\n«Νεανίσκε, σοί λέγω,ηγερθητι».\nΈνα άλλο θαύμα. Επιτακκτική η φωνή του Κυρίου. Νεαρέ, σε σένα απευθύνομαι, σήπω από το νεκροκρέβατό σου. Συγκινητική η περίπτωση. Η χήρα που έχασε τον μονογενή γιο της, στήριγμα της ζωής, συντροφιά στη μοναξιά της. Ταλαίπωρη γυναικα! Έχει συγκινησει την μικρή κοινωνία της πόλης Ναϊν. Της συμπαραστέκονται όλοι και ακολουθούν την εκφορά του νεκρού. Δεν το ζήτησε κανείς από τον Κύριο. Συγκίνησε και τον Κύριο. «Εσπλαχνίσθη επ’ αυτή». Την σπλαχνίστηκε. Δεν Τον πρόσεξε καν η διπλά χαροκαμμένη μάνα, κλαίοντας γοερά δίπλα στο φέρετρο. Πλησίασε απρόσκλητος ο Κύριος. Μη κλαίς της είπε. Ακούμπησε το νεκρό σωμα και πρόσταξε, «νεανίσκε, σοί λέγω, εγέρθητι»! Προς θαυμασμό όλου εκείνου του πλήθους που ακολουθούσε την εκφορά του νεκρού και των ακολούθων του Κυρίου, ανακάθισε ο νέος και άρχισε να ομιλεί στους γύρω του.\nΑνάμεικτα τα συναισθήματα του πλήθους. «Έλαβε φόβος τούς πάντας καί εδόξαζον τόν Θεόν» και «προφήτης μέγας εγήγερται εν ημιν» και «επεσκέψατο ο Θεός τόν λαόν αυτού». Απλά αλλά χαρακτηριστικά περιγράφει ο ευαγγελιστής Λουκάς, τα συναισθήματα του λαού, αγαπητοί μου αδελφοί. Φυσικός ήταν ένας φόβος όταν είδαν να ανασηκώνεται ο νεκρός και να ομιλεί. Αντελήφθησαν ότι ήταν μάρτυρες ενός μεγάλου και ασυνήθιστου θαύματος που θα έπρεπε ένας προφήτης και μάλιστα μεγάλος να το επιτύχει. Για να συμπεράνουν τελικά ότι ο Θεός επισκέφτηκε τον λαόν Του. Μη νομίσετε, αγαπητοί μου, ότι οι επισκέψεις του Θεού σταμάτησαν. Ίσως δεν προσέχουμε κάποια παράξενα, κάποτε λογικά αδικαιολόγητα περιστατικά. Μια ξαφνική αλλαγή στη ζωή μας που ή δεν προσπαθήσαμε ή νοιώσαμε να αποτυγχάνει μια προηγούμενη προσπάθειά μας. Συμβαίνει πολλές φορές να αναρωτιώμαστε πως συνέβη αυτό ή εκείνο, που δεν το περιμέναμε ή που πιστέψαμε ότι αποκλείεται να συμβεί. Μήπως άραγε μας επισκέφτηκε ο Θεός;\nΜας επισκέπτεται, παντοιοτρόπως ο Θεός. Βρίσκεται πάντοτε κοντά μας, βοηθός και συμπαραστάτης. Εμείς δεν Τον βλέπουμε, γιατί στηριζόμαστε μόνο και αποκλειστικά στις δυνάμεις μας, που είναι περιορισμένες. Αν πετύχουμε κάτι, περηφανευόμαστε ότι εμείς το καταφέραμε. Αν αποτύχουμε, μας φταίνε οι άλλοι, μας φταίει ο Θεός. Ωστόσο ο Θεός, παραβλέπει τις ανόητες σκέψεις μας και μας ζητά να επισκεφθεί την ψυχή μας και να κατοικήσει μόνιμα σ’ αυτήν. Την ετοιμάσαμε; Είμαστε έτοιμοι να Τον δεχτούμε;\nΚΥΡΙΑΚΗ Δ’ ΛΟΥΚΑ\nΑπόστολος: Τίτ. γ’ 8 – 15\nΕυαγγέλιο: Λουκ. η’ 5 – 15\nΟι παραβολές του Κυρίου, αγαπητοί αδελφοί έχουν μέσα τους βαθειά και σωτήρια νοήματα. Οι πιο πολλές δεν εξηγήθηκαν από τον ίδιο τον Χριστό. Μερικές έχουν στο τέλος μια φράση – προβολέα, που φωτίζει τα πολύτιμα νοήματα τους. Υπάρχει, όμως και μια, αυτή που μόλις ακούσαμε, η οποία είναι αποκρυπτογραφημένη καταλεπτώς, δοσμένη συγχρόνως σε μια ερμηνευτική παράφραση. Ο σπόρος είναι ο λόγος του Θεού. Και τα διάφορα κομμάτια γης, όπου πέφτει με ποικίλα στο καθένα αποτελέσματα, είναι οι λογής – λογής ψυχές. Δεν τον δέχονται όλοι οι άνθρωπο με τις ίδιες προϋποθέσεις, κάτω από τις ίδιες συνθήκες.\nΟ μυστηριώδης αυτός σπόρος είναι ένας και μοναδικός. Έχει πάντα την ίδια αδιάφθορη κι’ εξαίσια ποιότητα, την ίδια γονιμοποιό δύναμη. Και πέφτει προς όλες της κατευθύνσεις με απλοχεριά από τον θείο Σπορέα, από τον ουράνιο Γεωργό.\nΔεν πιάνει, όμως, παντού το ίδιο. Μάλιστα, στα πιο πολλά μέρη, σπέρνεται χωρίς κανένα όφελος. Η σπατάλη, με την οποία ρίχνεται εδώ κι’ εκεί, δεν βρίσκει ανταπόδοση και χάνεται έτσι μεγάλη ποσότης του. Ακένωτο είναι το διπλό δισάκι – η Παλαιά κι η Καινή Διαθήκη – απ’ όπου, στο κύλημα των αιώνων, αέναα σκορπίζεται ο λόγος του Θεού. Αλλά μονάχα σ’ ένα ορισμένο τμήμα του μυστικού χωραφιού των ψυχών είναι η «γη η αγαθή», όπου φυτρώνει ο σπόρος κι’ αποδίδει. Σε όλα τα άλλα, για διάφορες αιτίες, η σπορά πάει χαμένη.\nΝα πρώτα – πρώτα η γη που δεν έχει ικμάδα, εκείνοι που με χαρά δέχονται τον λόγο, κατανύττονται, είναι όλο ενθουσιασμό, συγκατάθεση, επιδοκιμασία, έξαρση, αλλά με τον πρώτο πειρασμό, με την πρώτη θλίψη, τον ξεχνούν, τον αρνούνται, τον προδίνουν. Μοιάζουν με το έδαφος που έχει λίγο χώμα, είναι ρηχό. Εκεί δεν μπορούν να προχωρήσουν οι ρίζες του νεαρού φυτού της πίστεως κι έτσι με την παραμικρή καιρική αλλαγή το φυτό αυτό ξεραίνεται ή ξεκολλά.\nΟ σπόρος της αλήθειας και της ζωής δεν πάει χαμένος, όμως, μόνο εδώ. Είναι και το χώμα το σκεπασμένο από τ’ αγκάθια και τους τριβόλους των ηδονών και των μεριμνών του βίου, που συμπνίγουν το υπερφυσικό φυτό της πίστεως και δεν το αφήνουν καν ν’ αναπτυχθή. Ακούνε κι’ οι πολυάσχολοι υλόφρονες το Ευαγγέλιο, αλλά χωρίς αποτέλεσμα. Το φως κι’ ο αέρας λείπουν από το νεαρό φυτό, που το σκεπάζουν και το τυραννούν οι γήινες μέριμνες κι’ ηδονές. Πώς μπορεί, λοιπόν να προκόψη το έργο της χάριτος σε τέτοιες συνθήκες; Πώς να καρποφορήσει το ευαγγέλιο, εκεί όπου πρυτανεύουν οι ασωτείες κι’ η υλοφροσύνη;\nΑλλά νά τώρα και μια Τρίτη, ίσως η πιο αξιοθρήνητη περιοχή, όπου πάλι αποτυγχάνει το θείο έργο. Η «παρά την οδόν», οι προσβάσεις του αγρού, που βλέπουν στον δρόμο. Είναι κι εκεί όχι λίγες ψυχές, απομακρυσμένες, εκτεθειμένες. Στις άλλες, τις πιο μέσα, μπορεί να περάσει το άροτρο και να κάμει το ρηχό χώμα παχύ. Μπορεί να περάσει το δρεπάνι και να κόψη τ’ αγκάθια. Αλλά εδώ, στις παρυφές, ο κίνδυνος είναι πιο μεγάλος, η απώλεια πιο βεβαία.\nΟ σπόρος πέφτει και δεν βυθίζεται στο χώμα, γιατί προλαβαίνουν τα πουλιά και τον τρώνε ή οι διαβάτες και τον πατούν. Πρόκειται για τις ψυχές που βρίσκονται μακριά από την Εκκλησία. Είναι όσοι δεν πήραν χριστιανική αγωγή στο σπίτι τους, όταν βρίσκονται σε τρυφερή ηλικία. Είναι όσοι απέχουν από τις ευκαιρίας για να σωθούν. Γι’ αυτούς, ο λόγος του Θεού δεν έχει παρά τη διάρκεια του ήχου που τον κλείνει, κι’ οι δαίμονες, σαν πτηνά τον σηκώνουν ευθύς. Ή τον συνθλίβει κάτω από το πέλμα του ο κατ’ εξοχήν διαβάτης, ο ίδιος ο Σατανάς, που τριγυρίζει την Εκκλησία, εξόριστος κι’ αποκλεισμένος. Αυτού τα πέλματα έχουν σκληρύνει με το συχνό διάβα τους το έδαφος των εκτεθειμένων ψυχών κι ο λόγος του Θεού έτσι πάει ματαίως.\nΔεν είμαστε, αγαπητοί αδελφοί, η «γη η παρά την οδόν». Ούτε είμαστε τόσο πολύ η άλλη εκείνη, που τη συμπνίγουν τ’ αγκάθια των μεριμνών και των ηδονών. Ούτε, τέλος , είμαστε πέρα ως πέρα η γή που δεν έχει βάθος. Αλλά στις δυο τελευταίες περιπτώσεις υπάρχει κάτι από τον εαυτό μας.\nΑς πάρουμε, λοιπόν, την απόφαση να γίνουμε γη αγαθή ολότελα. Δεν πρέπει να μένουμε στην κατάσταση όπου βρισκόμαστε. Το χώμα είναι άψυχο, αλλά εμείς έχουμε την ευκαιρία ν’ αντιδράσουμε σε μια κακή κατάσταση, ν’ αλλάξουμε, να γίνουμε όπως μας θέλει ο Χριστός.\nΕίναι εύκολο να το κατορθώσουμε. Πώς; Ανοίγοντας την ψυχή μας στον λόγο του Θεού, αφήνοντας του όλες τις εισόδους της ανοιχτές, χωρίς δισταγμούς κι’ αμφιταλάντευση, παραδίνοντας ολόκληρο τον βίο μας στον πλοηγό της σωτηρίας, τον Ιησού, κι’ αφήνοντάς τον να μας οδηγήσει όπου ο ίδιος θέλει ανάμεσα από τις χαρές και τις λύπες αυτού του κόσμου.\nΑυτή η παράδοσις, αυτή η εγκατάλειψις στον Κύριο είναι το μυστικό της αγαθής γης. Όταν δεν φέρνουμε εμπόδια στον θείο λόγο, όταν παραμερίζουμε κάθε άλλη αγάπη χάριν της αγάπης του Χριστού, όταν ο λόγος του φθάνει ως τα βάθη, τότε το φυτό της χριστιανικής ζωής ριζώνει καλά, αναπτύσσεται, ανθοφορεί, δίνει καρπούς αθανασίας. Τότε αποδίνουμε άλλος πενήντα κι’ άλλος εκατό, όπως λέγει η παραβολή.\nΕυαγγέλιο: Λουκ. Η΄ 26 - 39\n«Και παρεκάλει αυτόν ίνα μη επιτάξη αυτοίς εις την άβυσσον απελθείν»\nΗ φράση αυτή του σημερινού Ευαγγελίου, αγαπητοί μου αδελφοί, είναι ιδιαίτερα αποκαλυπτική και επομένως και πολύ αξιοπρόσεκτη. Μας αποκαλύπτει πόση αφόρητη κατάσταση επικρατεί στην κόλαση, στον τόπο δηλαδή της αιώνιας τιμωρίας. Και είναι τόσο αφόρητη, που και αυτά τα δαιμόνια, να παρακαλούν τον Κύριο να μη τα εξαποστείλει εκεί. Τούτο βέβαια θα συμβεί μετά τον διαχωρισμό των δικαίων, από τους αμαρτωλούς, οπόταν ο Δίκαιος Κριτής θα εκφέρει την οριστική και αμετάκλητη απόφασή Του. Και τούτο γιατί στο διάστημα της παρούσας ζωής μας, ο καθένας μας είναι ελεύθερος, να κυβερνήσει τον εαυτό του, σύμφωνα με τις θελήσεις του και τις επιθυμίες του. Μετά τον θάνατο, όμως, είτε το θέλουμε είτε όχι, ο καθένας από μας υπόκειται σε κρίση. Και βραβεύονται οι δίκαιοι και τιμωρούνται οι αμαρτωλοί. Όπως μας λένε οι Ευαγγελιστές, όλοι εκείνοι που θα βρίσκονται στην κόλαση «θα κλαινε και θα τρίζουν τα δόντια τους»(Ματθ. Η΄,12) «το σκουλήκι που θα τους τρώει δεν θα πεθαίνει και η φωτιά δεν θα σβήνει ποτέ»(Μάρκ. Θ΄,44) και ότι θα είναι «καμίνι της φωτιάς» (Ματθ. ΙΓ΄,50) και «τόπος βασάνου» (Λουκ. ΙΣΤ΄,28). Ναι, σύμφωνα με τα θεόπνευστα αυτά λόγια, φοβερή θα είναι η κόλαση. Κι επειδή η ύπαρξη της κόλασης αμφισβητείται από μερικούς, θεωρούμε σκόπιμο σήμερα να εξετάσουμε, αφού μας δίνεται η αφορμή, με βάση τον αψευδή λόγο του Θεού, άν υπάρχει πράγματι κόλαση και για ποιους υπάρχει.\nΗ απάντηση στο ερώτημα, άν υπάρχει κόλαση είναι καταφατική. Μάλιστα, λέμε, υπάρχει κόλαση, που είναι τόπος αφόρητης βασάνου και αιώνιας τιμωρίας. Τούτο αποτελεί βασικό δόγμα της χριστιανικής μας πίστης και διδασκαλίας. Είναι αλήθεια ότι μερικοί από εμάς, δεν σκέπτονται την πραγματικότητα της κόλασης και αρκετοί ούτε κάν πιστεύουν στην ύπαρξή της. Είναι μερικοί που εμφανίζονται σαν μορφωμένοι και που προσπαθούν με κάθε τρόπο να αποδείξουν την ανυπαρξία της κόλασης, παρερμηνεύοντας τις ρητές μαρτυρίες της Γραφής και εξηγώντας συμβολικά τα όσα αυτή γράφει. Οι άνθρωποι αυτοί φαίνεται ότι έχουν επηρεασθεί από άθεους ψυχολόγους, υλιστές παιδαγωγούς, κοσμικούς κοινωνιολόγους, άπιστους λογοτέχνες και σκοτεινούς δημοσιογράφους. Κι έτσι με τα απατηλά τους επιχειρήματα, αποκοιμίζουν τους ένοχους και αμαρτωλούς ώστε να μη ζητούν την σωτηρία τους. Και δυστυχώς, μερικές φορές, πετυχαίνουν το στόχο τους, λόγω της ευπιστίας, της πνευματικής τύφλωσης και της μωρίας μερικών ανθρώπων.\nΤο ότι υπάρχει κόλαση, το ακούμε, κατά τρόπο σαφέστατο και αναντίρρητο και από αυτό τούτο το αδιάψευστο στόμα του Κυρίου. «Κι εσύ Καπερναούμ», μας λέει, « που υψώθηκες στα ουράνια, θα κατεβείς στα τρίσβαθα του άδη» (Ματθ. ΙΑ΄,23). Δηλαδή, η τιμωρία του άδη, της κόλασης, θα είναι ο κλήρος των άπιστων κατοίκων της Καπερναούμ. Με αυτό δείχνει ο Κύριος ότι όχι μόνο υπάρχει κόλαση, αλλά και η παραμονή σ’ αυτή θα είναι ανυπόφορη. «Υποφέρω και πονώ μέσα σ’ αυτή τη φωτιά» φωνάζει ο δυστυχισμένος πλούσιος της παραβολής του πλούσιου και του φτωχού Λαζάρου που βρίσκεται εκεί (Λουκ. ΙΣΤ΄,24). Επίσης ο Κύριος μιλώντας για τη συντέλεια, λέει ότι «θα βγούν οι άγγελοι και θα ξεχωρίσουν τους κακούς ανάμεσα από τους ευσεβείς και θα τους ρίξουν στο καμίνι της φωτιάς, όπου θα κλαίνε και θα τρίζουν τα δόντια τους» (Ματθ. ΙΓ΄, 49-50). Αλλά και όταν ο Κύριος περιγράφει την μέλλουσα κρίση, με πολλή σαφήνεια, λέει, ότι «Και αυτοί», δηλαδή οι αμαρτωλοί, «θα πάνε στην αιώνια τιμωρία, ενώ οι δίκαιοι στην αιώνια ζωή» (Ματθ. ΚΕ΄,46). Επομένως, είτε το θέλουμε είτε όχι, είτε μας αρέσει η δεν μας αρέσει υπάρχει η κόλαση και υπάρχει μάλιστα και για εκείνους που την αμφισβητούν.\nΚαι για μεν τις αμοιβές και την μακαριότητα των δικαίων, ουδέποτε υπήρξε αμφισβήτηση ή απορία. Για την τιμωρία όμως και τις ποινές των αμαρτωλών διατυπώνονται από πολλούς ενστάσεις και απορίες. Πολλοί, λέγουν ότι δεν υπάρχει κόλαση και ότι όλα όσα γράφονται στα Ιερά Ευαγγέλια είναι απλές απειλές. Εγράφησαν, λένε, για εκφοβισμό των κακών και προβάλλουν το επιχείρημα πως συμβιβάζεται η αγαθότητα του Θεού, με τόση βαριά πληγή στα πλάσματά του. Στο ερώτημα αυτό, απαντά ο άγιος Ιωάννης ο Χρυσόστομος, που λεει ότι «για την κόλαση μας μίλησε ο Κύριος, χωρίς περιστροφές». Επομένως, όσοι απιστούν σ’ αυτή συνεχίζει, «διακηρύττουν ψεύτη τον Θεό και διαβάλλουν την Αγία Γραφή, ότι περιέχει απλούς συλλογισμούς και λόγια αφηρημένα και όχι αλήθεια». Και πάλιν ο ιερός Χρυσόστομος λεει ότι «τα αμαρτήματα δεν κρίνονται και δεν ζυγίζονται ανάλογα με τον χρόνο που χρειάσθηκαν, ώστε να διαπραχθούν. Κρίνονται» μας λεει, «ανάλογα με την φύση και την βαρύτητα του πλημμελήματος».\nΚι αφού υπάρχει κόλαση, ας δούμε τώρα για ποιους υπάρχει. Η κόλαση, το «πυρ το αιώνιον», όπως με άλλο όνομα έχει ονομάσει ο Κύριος την κόλαση, είναι ετοιμασμένη για το διάβολο και τους αγγέλους του, που τον ακολούθησαν και επαναστάτησαν εναντίον του Δημιουργού τους. Δυστυχώς όμως η κόλαση θα δεχθεί και ανθρώπους, τους ανθρώπους δηλαδή που μιμούνται και ακολουθούν και υποτάσσονται στα πονηρά πνεύματα και σταθερά εργάζονται το θέλημά τους και τα έργα τους. Η Αγία Γραφή, σε πολλά μέρη, μιλά για τους οικτρούς αυτούς ανθρώπους που θα καταδικαστούν στον αιώνιο θάνατο και την αιώνια κόλαση. Είναι οι άσπλαχνοι και σκληροί, που αδιαφορούν στις δοκιμασίες των συνανθρώπων τους και δεν τους συντρέχουν στη θλίψη τους, στην ασθένειά τους, στον κατατρεγμό τους. Είναι ακόμα όσοι έχουν εμφάνιση θρησκεύοντος ανθρώπου, αλλά εργάζονται έργα άδικα και άνομα. Ακόμα στην κόλαση, δηλαδή μακριά από την πηγή του φωτός, θα βρεθούν όπως λεει το Πνεύμα το Άγιον, όσοι είναι αδιάντροποι σαν τα σκυλιά, οι μάγοι, οι πόρνοι, οι φονιάδες, οι ειδωλολάτρες και όλοι εκείνοι που τους αρέσει να αντιστρατεύονται την αλήθεια και καθένας που εκλέγει και αγαπά και πράττει το ψεύδος της αμαρτίας, χωρίς να μετανοεί.\nΑδελφοί μου! Η αμαρτία είναι μεν προσωρινή, αλλά ο Θεός, του οποίου τους νόμους και τις εντολές παραβαίνουμε, είναι άπειρος και αιώνιος. Η δικαιοσύνη, λοιπόν, του αιώνιου Θεού, απαιτεί αιώνια τιμωρία του ανθρώπου που τολμά να περιφρονεί και να καταπατεί τους νόμους του αιώνιου και Παντοδύναμου Νομοθέτη. Υπάρχει όμως και ο Παράδεισος, η άνω Ιερουσαλήμ, η Σύναξη των Πρωτοτόκων, των εκλεκτών, που έχουν καταγραφεί πολίτες στην Ουράνια του Θεού Βασιλεία. (Εβρ. ΙΒ΄,22). Σ’ Αυτό τον Παράδεισο ας αγωνιστούμε να φτάσουμε. Και ας δεόμεθα να μας βοηθήσει ο Κύριος, με το άπειρον έλεός Του, κάποτε να φτάσουμε.\nΗ επίγεια ζωή του ανθρώπου, λοιπόν όσο χρόνο κι αν διαρκεί βρίσκεται κάτω από την επίδραση της φθοράς, της ασθένειας και του θανάτου. Σ’ αυτό το χρονικό διάστημα αναμετρώνται οι δυνάμεις και η αδυναμία του ανθρώπου. Ακριβώς τότε συνειδητοποιεί ο άνθρωπος το μέγεθος της αδυναμίας του. Οι «φαινομενικές» δυνάμεις του αδυνατούν να τον σώσουν. Και τότε διερωτάται: Υπάρχει η δυνατότητα να αντιμετωπίσει αποτελεσματικά τη φθορά και το θάνατο; Απάντηση στο ερώτημα αυτό μας δίνει το σημερινό ευαγγέλιο. Ναι, υπάρχει η δυνατότητα δια του Ιησού Χριστού και της πίστεως του ανθρώπου.\nΣτην περίπτωση του πρώτου θαύματος με την αιμορροούσα γυναίκα η πίστη εκδηλώνεται προκαταβολικά για τούτο και επαινείται αλλά και επιβραβεύεται από τον Ιησού. «Θάρσει θύγατερ η πίστις σου σέσωκέ σε»\nΣτη δεύτερη περίπτωση η πίστη θεωρείται ως απαραίτητη προϋπόθεση για να γίνει το θαύμα. «Μη φοβού, μόνον πίστευε και σωθήσεται». Από πλευράς του Θεού υπάρχει και η θέληση, αλλά και η δύναμη και η δυνατότητα για να συντελεσθεί το θαύμα. Άρα εκείνο που απομένει είναι η πίστη του ανθρώπου ότι ο Ιησούς ως Θεός «πάντα δύναται» και τότε ακολουθεί το θαύμα.\nΑυτή την πίστη είδαμε στην αιμορροούσα γυναίκα. Πίστεψε ότι αν άγγιζε τα ρούχα του Ιησού θα γινόταν καλά, όπως και πραγματικά έγινε. Αντίθετα «οι όχλοι συνέχουσι …. και αποθλίβουσιν» κατά τον Απόστολο Πέτρον, τον Ιησούν, αλλά απουσίαζε από αυτούς η δύναμη της πίστης.\nΈτσι, το ερώτημα του Ιησού «τις ο αψάμενος μου» απέβλεπε: (1) στο να τονισθεί ότι η αιμορροούσα δε διέφυγε της προσοχής του, (2) να τονισθεί η μεγάλη πίστη της γυναίκας σε σχέση με την πίστη του Ιάειρου και να την επιβραβεύσει και παράλληλα να ενισχυθεί η πίστη του Ιάειρου για τη δυνατότητα του Ιησού να κάνει το θαύμα και να σώσει τη μοναχοκόρη του, όπως έκανε και με την αιμορροούσα γυναίκα.\nΑυτή η παρένθεση ήταν απαραίτητη για να καλλιεργηθεί η πίστη του Ιάειρου για τα χειρότερα που θα ακολουθούσαν. Απεσταλμένος από το σπίτι του τον πληροφορεί «Η κόρη σου πέθανε∙ μην ενοχλείς πια το διδάσκαλο».\nΓια τους ανθρώπους όλα έχουν τελειώσει, όχι όμως και για τον Ιησού. Με την προτροπή «μη φοβού μόνον πίστευε και σωθήσεται» κρατά ανοιχτή την πόρτα της ελπίδος, έστω κι αν για τους ανθρώπους έχουν τελειώσει όλα. Απόδειξη, «και κατεγέλων αυτού, ειδότες» πως έχει πεθάνει, στο άκουσμα των λόγων του «Μην κλαίτε, δεν πέθανε, αλλά κοιμάται». Κι όμως δεν πέθανε, γιατί ο θάνατος χάνει πια την μονιμότητα του. Καθίσταται προσωρινός, όπως και ο ύπνος. Για τούτο για τον Χριστό δεν υπάρχουν νεκροί, αλλά «κεκοιμημένοι». Έτσι ο θάνατος δεν είναι αθάνατος. Δια του Ιησού Χριστού και ιδιαίτερα μετά τον θάνατο και την Ανάσταση του, κατά τον υμνωδό «θανάτου εορτάζομεν νέκρωσιν, άδου την καθαίρεσιν, άλλης βιωτής την απαρχήν, της αιωνίου». Για τον Χριστιανό ο θάνατος δεν είναι πλέον φοβερός αφού υπάρχει η προοπτική της Ανάστασης. Εκείνος που πεθαίνει με την πίστη στον Κύριο «μεταβέβηκεν εκ του θανάτου εις την ζωήν», γιατί όπως είπε ο ίδιος «εγώ ειμί η ανάστασις και η ζωή ο πιστεύων εις εμέ ου μη αποθάνει εις τον αιώνα. πιστεύεις τούτο;» (Ιωάν. ια’ 25 – 26). δηλαδή, εγώ είμαι η ανάσταση και η ζωή∙ εκείνος που πιστεύει σ’ εμένα, κι αν πεθαίνει θα ζήσει και καθένας που ζει κι εμπιστεύεται σ’εμένα δε θα πεθάνει ποτέ. Το πιστεύεις αυτό;\nΤο ερώτημα που έθεσε ο Κύριος στη Μάρθα επαναλαμβάνεται και στον κάθε ένα που βρίσκεται αντιμέτωπος με το θάνατο κάποιου δικού του ανθρώπου. Γιατί, κατά τον Απόστολο Παύλο, «αν η Χριστιανική ελπίδα μας περιορίζεται μόνο σ’αυτή τη ζωή, τότε είμαστε οι πιο αξιοθρήνητοι απ’ όλους τους ανθρώπους» (Α Κορ. ιε’19). Κατά συνέπεια, πάλι κατά τον Απόστολο Παύλο: «αφού πιστεύουμε ότι ο Ιησούς πέθανε κι αναστήθηκε, έτσι και ο Θεός, αυτούς που πέθαναν πιστεύοντας στον Ιησού θα τους αναστήσει για να ζήσουν μαζί του (Α΄ Θεσ. δ’14).\n«Μη φοβού μόνον πίστευε και σωθήσεται». Μη φοβάσαι, μόνο πίστευε. Χρειάζεται, λοιπόν να ξεπεράσει ο άνθρωπος το δικό του φόβο, γιατί, ο φόβος καλλιεργεί την ανασφάλεια, οδηγεί στην ολιγοπιστία και καταλήγει στην απιστία. Αντίθετα «εαν μπορείς να πιστέψεις όλα είναι δυνατά γι’ αυτόν που πιστεύει» (Μαρκ. Θ’ 23) είπε ο Ιησούς στον πατέρα του επιληπτικού νέου. Η πίστη χρειάζεται καλοπροαίρετη διάθεση στην αρχή και στην συνέχεια εσωτερική δύναμη που θα εξουδετερώσει τις όποιες αμφιβολίες για να καταλήξει στο τέλος στη βεβαιότητα της πίστεως. Κατά τον Απόστολο Παύλο «χωρίς όμως πίστη είναι αδύνατο να ευαρεστήσει κανείς το Θεό, γιατί αυτός που πλησιάζει το Θεό πρέπει να πιστεύει ότι υπάρχει Θεός και ότι ανταμείβει όσους τον αποζητούν» (Εβρ. ια’6).\nΗ πίστη, είναι η απάντηση, είναι το ευχαριστώ του ανθρώπου στο Θεό για όσα του προσφέρει καθημερινά, μικρά και μεγάλα, είτε με την μορφή των αγαθών είτε με την εκδήλωση του θαύματος, όπως έγινε και στο σημερινό Ευαγγέλιο.\nΑδελφοί μου, η πίστη δίνει δύναμη και αντοχή την ώρα της δοκιμασίας. Παράλληλα αποδεσμεύει τον άνθρωπο από τον κόσμο της λογικής και των αισθήσεων και οδηγεί τα βήματα του προς τον Ιησού, όχι όμως σαν απλό συνοδοιπόρο, αλλά με το άγγιγμα και τη δύναμη της πίστης. Πολλοί άγγισαν τον Ιησού, όμως μόνο η αιμορροούσα θεραπεύτηκε. Η θεραπεία ήρθε με το άγγιγμα της πίστης. Αυτό το άγγιγμα της πίστης ας επιδιώξουμε κι εμείς. «Εγγίσατε τον Θεό και εγγιεί υμίν» μας συνιστά ο λόγος του Θεού. Ας τον πλησιάσουμε με πίστη και νάμαστε σίγουροι ότι και ο Θεός θα μας πλησιάσει και θα δώσει λύση στα προβλήματά μας, όπως έγινε σήμερα με την αιμορροούσα και τον Ιάειρο. Αμήν.\n16. Όταν δε επαναστατήση προς την φύσιν της η ύλη και συγκρατήται μόλις και μετά βίας, σχεδιάζουσα την διάλυσιν με την ανταρσίαν, ή ο Θεός ταράξη κάτι από την αρμονίαν διά να φοβήση ή να τιμωρήση τους αμαρτάνοντας, ή η θάλασσα καλύπτει την ξηράν ή η γη βράζει, ή έρχονται παράδοξες βροχές ή ο ήλιος κρύπτεται, ή η εποχή διαρκεί περισσότερον από το κανονικόν, ή αναβλύζει πυρ, αυτά τα φαινόμενα αποτελούν ακοσμίαν και δημιουργούν φόβους δι’ όλον τον κόσμον και αναδεικνύεται πάλιν από την αταξίαν το αγαθόν της ειρήνης. Και διά να αφήσω τους δήμους, τας πόλεις τα βασίλεια, ακόμη δε και τας χορωδίας και τους στρατούς, τας οικογενείας, τα πληρώματα των πλοίων, την συζυγικήν ζωήν και τας εταιρείας, τα οποία διατηρούνται μεν και συγκρατούνται με την ειρήνην αλλά διαλύονται από την διχόνοιαν, θα έλθω με τον λόγον εις τον Ισραηλιτικόν λαόν και αφού σας υπενθυμίσω τα πάθη του και την διασποράν, την οποίαν έχουν τώρα, και εκείνην την οποίαν πρόκειται να πάθουν εις το μέλλον (διότι πιστεύω εις τας περί τούτων προφητείας), έπειτα θα ερωτήσω σας οι οποίοι το γνωρίζετε πολύ καλά, ποιον είναι το αίτιον των συμφορών αυτών, δια να οδηγηθώμεν από τα κακά τα οποία έπαθαν οι άλλοι προς την ομόνοιαν.\n17. Μέχρις ότου λοιπόν είχαν ειρήνην μεταξύ των και προς τον Θεόν, και ενώ επιέζοντο μέσα εις το σιδερένιο καμίνι της Αιγύπτου και ήσαν ενωμένοι υπό την πίεσιν της κοινής θλίψεως (διότι ενίοτε και η θλίψις αποτελεί καλόν φάρμακον οδηγούν πρς την σωτηρίαν), ωνομάζοντο λαός άγιος, και μερίς του Κυρίου, και ιερατείον του βασιλέως. Και δεν διέφεραν τα έργα των από τας ονομασίας των, αλλά ωδηγούντο από στρατηγούς οι οποίοι ωδηγούντο από τον Θεόν και είχον επίσης ως οδηγούς στύλον πυρός και νεφέλης νύκτα και ημέραν. Και η θάλασσα μεν εχωρίζετο προς χάριν των όταν έφευγαν, όταν δε επεινούσαν τους έδιδε τροφήν ο ουρανός. Όταν εδιψούσαν εξεπήγαζεν ύδωρ από την πέτραν, ενώ όταν επολεμούσαν η απλή έκτ;ασις των χειρών αντιχούσε προς μυριάδας πολεμιστών, επιτυγχάνουσα λαμπράς νίκας με την προσευχήν και ανοίγουσα τον δρόμον προς τα εμπρός. Οι ποταμοί μιμούμενοι την θάλασσαν, ήνοιγον και τους άφηναν να περάσουν, τα στοιχεία της φύσεως εσταματούσαν και τα τείχη εκρημνίζοντο από τον ήχον των σαλπίγγων. Και μήπως θα πρέπει να ομιλήσω δια τας πληγάς των Αιγυπτίων, αι οποίαι επεβλήθησαν προς χάριν των, δια τας φωνάς του Θεού αι οποίαι ηκούοντο από το όρος, δια την διπλήν νομοθεσίαν, την μίαν με το γράμμα και την άλλην με το πνεύμα, και δια τα άλλα με τα οποία ετιμάτο πάλαι ποτέ παρά την αξίαν του ο Ισραηλιτικός λαός; Όταν δε ήρχισαν να ασθενούν, και εστράφησαν με μανίαν ο ένας εναντίον του άλλου και διεχωρίσθησαν εις πολλάς ομάδας (αφού παρεσύσθησαν από τον σταυρόν και από την αναισθησίαν των προς τον Θεόν και σωτήρα ημών προς την απόγνωσιν και την τελικήν των καταστροφήν, επειδή ηγνόησαν τον Θεόν ο οποίος υπήρχεν εις τον άνθρωπον) και επέσυραν εναντίον των την σιδηράν ράβδον, η οποία τους απειλούσεν εκ του μακρόθεν – εννοώ την αρχήν και την βασιλείαν η οποία επικρατεί σήμερον – τι συνέβη; Τί έχουν υποστή;\n18. Τους θρηνεί μέν ο Ιερεμίας δια τα προηγούμενα πάθη των και οδύρεται δια την βαβυλώνειον αιχμαλωσίαν. Διότι πράγματι και εκείνα ήσαν άξια θρήνων και οδυρμών. Μήπως δε δεν είναι από τα πιο μεγάλα δεινά τα μέχρι θεμελίων κατεσκαμμένα τείχη, η κατεδαφισμένη πόλις, ο κατεστραμμένος ναός, τα λεηλατημένα αφιερώματα, οι βέβηλοι πόδες και αι χείρες (πόδες οι οποίοι περιπατούν μέσα εις το άβατον και χείρες αι οποίαι πιάνουν εκείνα τα οποία δεν επιτρέπεται να πιάση κανείς), οι προφήται οι οποίοι σιωπούν, οι ιερείς οι οποίοι οδηγούνται εις την αιχμαλωσίαν, οι γέροντες οι οποίοι δεν ελεούνται, αι παρθένοι αι οποίαι ατιμάζονται, η νεολαία η οποία διαφθείρεται, το ξένον και εχθρικόν πυρ, οι ποταμοί του αίματος αντί δια το άγιον πυρ και το άγιον αίμα, οι αφιερωμένοι εις τον Θεόν οι οποίοι διαπομπεύονται, οι θρήνοι οι οποίοι παίρνουν την θέσιν των ύμνων, και, δια να είπω και κάτι από τους ίδιους τους Θρήνους του Ιερεμίου, οι υιοί της Σιών οι τίμιοι και αφιλάργυροι, οι τρυφεροί και απρόσβλητοι από το κακόν, οι οποίοι οδηγούνται εις την εξορίαν, και αι οδοί της Σιών αι οποίαι πενθούν επειδή δεν υπάρχουν πανηγυρισταί, και από πάνω απ’ αυτά∙ αι χείρες των φιλανθρώπων γυναικών αι οποίαι δεν δίδουν πλέον τροφήν προς τα τέκνα των κατά την διάρκειαν της πολιορκίας, αλλά τα κατασπαράζουν δια να τα φάγουν, χρησιμοποιούσαι ως φάρμακον κατά της πείνης ό,τι πιο πολύτιμον έχουν; Πώς δεν είναι αυτά φοβερά πράγματα, και μάλιστα περισσότερον από φοβερά, όχι μόνον δι’ εκείνους οι οποίοι τα έπαθαν τότε, αλλά και δι’ εκείνους οι οποίοι τα ακούουν τώρα; Εγώ λοιπόν όποτε και αν πάρω εις χείρας μου το βιβλίον αυτό και αναγνώσω τους θρήνους, τους αναγινώσκω δε όταν θέλω να σωφρονίσω την ευδαιμονίαν με το ανάγνωσμα κατά κάποιον τρόπον εμπρός μου το φοβερόν πάθος και θρηνώ μαζί με εκείνον ο οποίος εθρήνησε. Την δε τελευταίαν των πληγήν και την μετοίκησιν και τον ζυγόν της δουλείας υπό τον οποίον ζουν τώρα, και την περιβόητον ταπείνωσιν από τους Ρωμαίους, η οποία δεν είχεν άλλο αίτιον από την ανταρσίαν, ποιος από εκείνους οι οποίοι γνωρίζουν να γράφουν θρήνους και να κάνουν τον λόγον ανάλογον προς το πάθος θα την θρηνήση επαξίως; Ποια βιβλία θα χωρέσουν αυτά τα πράγματα; Μνημείον της συμφοράς αυτής αποτελεί ολόκληρος η οικουμένη εις την οποίαν έχουν διασπαρεί, η λατρεία η οποία έχει σταματήσει και το έδαφος της Ιερουσαλήμ το οποίον μόλις αναγνωρίζεται, και το οποίον πατείται μόνον από εκείνους οι οποίοι κρατούν την παλαιάν των πίστιν εις τέτοιον βαθμόν, ώστε να παρουσιάζωνται την ημέραν και να θρηνούν την ερημίαν.\n19. Αφού δε είναι τόσον φοβερόν κακόν η ανταρσία και αίτιον τόσον μεγάλων κακών, όπως φανερώνουν και αυτά τα οποία έχω είπει και όπως ημπορεί κανείς να μάθη από πολλάς άλλας παρόμοιας περιπτώσεις, είναι ακόμη φοβερώτερον το να υποπέσωμεν πάλιν εις την ίδιαν αυτήν ασθένειαν, ενώ έχομεν εγκαταλείψει την μικροψυχίαν και έχομεν γευθή τα καλά της ειρήνης, και να επιστρέψωμεν εις τον ίδιον τον εμετόν μας, όπως λέγεται, και να μη παραδειγματισθώμεν από την πείραν, η οποία σωφρωνίζει ακόμη και τους ανόητους. Διότι θεωρώ κενούς και ανόητους όχι εκείνους, οι οποίοι θεωρούνται τέτοιοι, εκείνους δηλαδή οι οποίοι παραμένουν εις κάποιον κακόν, αλλά εκείνους οι οποίοι άγονται και φέρονται και μεταπηδούν με ευκολίαν από το ένα προς το άλλο, όπως οι ελαφροί άνεμοι οι οποίοι αλλάζουν κατευθύνσεις, ή όπως αι μεταβολαί και αι παλίρροιαι των Ευρίπων ή τα άστατα κύματα της θαλάσσης. Λαμβάνω υπ’ όψιν μου δε και το ότι, εκείνους μεν οι οποίοι παραμένουν εις την ανταρσίαν τους κάνει καλύτερους η ελπίς της ομονοίας και τους κάνει ελαφρότερον το βάρος της συμφοράς (διότι η πιο μεγάλη βοήθεια δι’ εκείνους οι οποίοι δυστυχούν είναι η ελπίς της μεταβολής και το καλύτερον προς το οποίον προσβλέπουν οι οφθαλμοί των), ενώ εκείνοι μεν οι οποίοι έχουν ομονοήσει πολλάς φοράς, αλλά έχουν παλινδρομήσει μετά προς την κακίαν, μαζί με τα άλλα τα οποία έχουν χάσει, έχουν χάσει και την ελπίδα, επειδή φοβούνται πάντοτε περισσότερον από την ανταρσίαν την ομόνοιαν και δεν έχουν εμπιστοσύνην ούτε εις την μίαν ούτε εις την άλλην, εξ’ αιτίας του ότι μεταπηδούν, χωρίς να σταθμίσουν τας συνέπειας, από το ένα εις το άλλο.\nΕΡΓΑ ΤΟΜΟΣ 1ος ΣΕΛ. 257 – 265)\nΚυριακή 6 Οκτωβρίου : ΠΑΦΟΣ,Αγ.Κενδέας\nΤετάρτη 9 Οκτωβρίου : ΜΑΝΔΡΙΑ\nΚυριακή 13 Οκτωβρίου : ΠΑΦΟΣ, Απ. Παύλου και Βαρνάβα\nΠαρασκευή 18 Οκτωβρίου : ΚΟΥΚΛΙΑ\nΚυριακή 20 Οκτωβρίου : ΓΕΡΟΣΚΗΠΟΥ,Αγ.Παρασκευή\nΚυριακή 20 Οκτωβρίου (Εσπερινός) : ΕΠΙΣΚΟΠΗ\nΤετάρτη 23 Οκτωβρίου : ΚΟΝΙΑ\nΠαρασκευή 25 Οκτωβρίου(Εσπερινός) : ΝΙΚΟΚΛΕΙΑ\nΣάββατο 26 Οκτωβρίου : ΚΑΤΩ ΠΛΑΤΡΕΣ\nΚυριακή 27 Οκτωβρίου : ΛΕΤΥΜΠΟΥ\nΔευτέρα 28 Οκτωβρίου : ΠΑΦΟΣ, Άγιος Θεόδωρος\nΠέμπτη 10 Οκτωβρίου(Εσπερινός) : ΚΙΣΣΟΝΕΡΓΑ\nΚυριακή 13 Οκτωβρίου : ΠΡΟΔΡΟΜΙ\nΚυριακή 20 Οκτωβρίου : ΚΟΙΛΗ\nΤρίτη 22 Οκτωβρίου (Εσπερινός) : ΚΟΝΙΑ\nΠαρασκευή 25 Οκτωβρίου(Εσπερινός) : ΠΑΦΟΣ,Αγ.Δημήτριος\nΣάββατο 26 Οκτωβρίου : ΦΟΙΤΗ\nΚυριακή 27 Οκτωβρίου : ΠΕΡΙΣΤΕΡΩΝΑ\nΔευτέρα 28 Οκτωβρίου : ΠΟΛΙΣ ΧΡΥΣΟΧΟΥΣ\nΤρίτη 29 Οκτωβρίου(Εσπερινός) : ΣΤΑΤΟΣ\nΚυριακή 13 Οκτωβρίου : ΓΙΟΛΟΥ\nΚυριακή 20 Οκτωβρίου : ΤΡΕΜΙΘΟΥΣΑ\nΚυριακή 6 Οκτωβρίου : ΜΑΡΑΘΟΥΝΤΑ\nΚυριακή 13 Οκτωβρίου : ΚΑΝΝΑΒΙΟΥ\nΚυριακή 20 Οκτωβρίου : ΜΑΝΔΡΙΑ\nΚυριακή 27 Οκτωβρίου : ΚΕΛΟΚΕΔΑΡΑ\nΚυριακή 6 Οκτωβρίου : ΑΝΑΒΑΡΓΟΣ\nΚυριακή 13 Οκτωβρίου: ΠΟΛΕΜΙ\nΚυριακή 27 Οκτωβρίου: ΚΑΛΛΕΠΕΙΑ\nΚυριακή 6 Οκτωβρίου : ΤΙΜΗ\nΚυριακή 20 Οκτωβρίου : ΛΕΜΠΑ\nΥΠΕΥΘΥΝΟΙ ΣΥΝΤΑΞΗΣ: Θεόδωρος Αντωνιάδης, Θεολόγος, Γεώργιος Σαββίδης, Θεολόγος, Δημήτριος Σμυρλής, Θεολόγος, Φιλόλογος.


"Η σεξουαλική αγωγή είναι ανθρώπινο δικαίωμα και μας αφορά όλους!" - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική / NEWS VIDEOS / «Η σεξουαλική αγωγή είναι ανθρώπινο δικαίωμα και μας αφορά όλους!»\nΣτο σπίτι του πολιτισμού στο Ρέθυμνο βρέθηκε η Διδάκτορας Αγωγής Υγείας και Σχολική Σύμβουλος, Μαργαρίτα Γερούκη στα πλαίσια της διάλεξης: «Γιατί Σεξουαλική Αγωγή», έπειτα από πρόσκληση του Κέντρου Πρόληψης Ρεθύμνου. Αυτό που τόνισε είναι ότι η σεξουαλική αγωγή είναι ανθρώπινο δικαίωμα και μας αφορά όλους και μάλιστα τα παιδιά πολύ περισσότερο από ότι φανταζόμαστε!\nΟι γονείς και οι εκπαιδευτικοί οφείλουν να κερδίσουν το στοίχημα για το μέλλον των παιδιών, συζητώντας μαζί τους ανοιχτά τα ζητήματα της σεξουαλικότητας που τα απασχολούν, έτσι ώστε να μην βρουν απαντήσεις σε λάθος πηγές.\nΑπό κοινού λοιπόν γονείς – εκπαιδευτικοί και παιδιά μπορούν να βρίσκουν απαντήσεις σε ό,τι αφορά τη σεξουαλική διαπαιδαγώγηση με σύγχρονη ματιά, χωρίς ταμπού και υπεκφυγές που περνούν ασαφή και προβληματικά μηνύματα.\nΒιωματικά η Μαργαρίτα Γερούκη, συστήνει κάθε φορά στο κοινό, τις απορίες και τις αναζητήσεις των μικρών και μεγαλύτερων παιδιών στα θέματα της αγωγής υγείας και έτσι κλήθηκε να μας συστήσει τα δικά της ακαδημαϊκά βιώματα που την έφεραν σε αυτό το βήμα με τις σπουδές της από το Ελσίνκι, μέχρι το Ρέθυμνο και όχι μόνο!\nΜαργαρίτα Γερούκη Σχολική Σύμβουλος – Διδάκτορας Αγωγής υγείας\nTags ΔΙΔΑΚΤΟΡΑΣ ΑΓΩΓΗΣ ΥΓΕΙΑΣ ΚΕΝΤΡΟ ΠΡΟΛΗΨΗΣ ΜΑΡΓΑΡΙΤΑ ΓΕΡΟΥΚΗ ΟΚΑΝΑ ΠΕΡΙΦΕΡΕΙΑΚΗ ΕΝΟΤΗΤΑ ΡΕΘΥΜΝΟΥ ΠΡΟΛΗΨΗ ΕΞΑΡΤΗΣΕΩΝ ΣΕΞΟΥΑΛΙΚΗ ΑΓΩΓΗ ΣΠΙΤΙ ΤΟΥ ΠΟΛΙΤΙΣΜΟΥ ΣΧΟΛΙΚΗ ΣΥΜΒΟΥΛΟΣ ΨΥΧΟΚΟΙΝΩΝΙΚΗ ΥΓΕΙΑ\nΣτόχος μια ανταγωνιστική ΟΧΕ προς όφελος των Δημοτών\nΜε επιτυχία το πρόγραμμα προληπτικής οδοντιατρικής φροντίδας στο Ρέθυμνο\nΡέθυμνο: 272.056 ευρώ για έργα οδικής ασφάλεια\nΈργα, συνολικού προϋπολογισμού 272.056 Ευρώ για την Περιφερειακή Ενότητα Ρεθύμνης ενέκρινε στη συνεδρίαση της 15ης Μαΐου …\n60 λεπτά ago home ° #chania #chaniaoldport #nofilter #morning #crete #calm #kalimera\n1 ώρα ago Summer in Greece #summer #chania #crete #loutraki #ilovegreece


Ριπές Αυγενάκη για δύο στελέχη της κυβέρνησης έχουν στήσει παραμάγαζο εξυπηρετήσεων με το αζημίωτο! - Καλλικράτης.netΚαλλικράτης.net\nΡιπές Αυγενάκη για δύο στελέχη της κυβέρνησης έχουν στήσει παραμάγαζο εξυπηρετήσεων με το αζημίωτο!\n17 Νοεμβρίου 2015 By Δημήτρης Κατσικάρης 0\nΣε νέα καταγγελία προχώρησε ο Λευτέρης Αυγενάκης υποστηρίζοντας ότι «δύο υψηλόβαθμα στελέχη της κυβέρνησης» έχουν στήσει επιχείρηση για την εξυπηρέτηση της εκλογικής τους πελατείας με το αζημίωτο. Επισημαίνει, δε, ότι ο καθημερινός τους «τζίρος» ανέρχεται σε 50.000 ευρώ!\nΟ βουλευτής της ΝΔ δεν κατονομάζει τους δύο υπουργούς, σημειώνει όμως ότι οι «πρωταγωνιστές» έχουν νοικιάσει γραφείο επί της λεωφόρου Συγγρού, «όπου συνεργάτες τους δέχονται πολίτες και αντιμετωπίζουν με το αζημίωτο τις διάφορες «εκκρεμότητές» τους».\nΠρόκειται, δηλαδή, «για ένα γραφείο διευθετήσεων και εξυπηρετήσεων, δηλαδή μια μηχανή παρα-διοίκησης η οποία λύνει, υποτίθεται, θέματα πολιτών… με το αζημίωτο»» και προσθέτει: «Όπως αναφέρεται, το εν λόγω γραφείο ασχολείται με «όσα έχουν να κάνουν με τις σχέσεις πολιτών και Πολιτείας, δηλαδή, για παράδειγμα, ταχύτερη επιστροφή του ΦΠΑ ή απόδοση των οφειλομένων του Δημοσίου σε κάποιον προμηθευτή. Και πώς λειτουργεί; Πάρα πολύ απλά θα έλεγα με το παλαιό, παραδοσιακό και δοκιμασμένο ελληνικό σύστημα, αυτό του «γρηγορόσημου». Προσφέρεις ένα «δωράκι» και το γραφείο «καθαρίζει»…».\nΌπως, δε, αναφέρεται: «Το «κοπτήρι» κόβει, κατά τα θρυλούμενα, κοντά στις 50.000 ευρώ την ημέρα».\n«Γίνεται αντιληπτό ότι εάν ισχύουν τα όσα περιγράφονται με κρατική κάλυψη, προκύπτει μείζον πολιτικό και ηθικό ζήτημα για την Κυβέρνηση της Αριστεράς, αλλά και τον ίδιο τον Πρωθυπουργό ο οποίος προεκλογικά διατυμπάνιζε τον «πόλεμο κατά της διαφθοράς» και εμφανιζόταν ως «Αρχάγγελος της κάθαρσης»» αναφέρει ο κ. Αυγενάκης, για να προσθέσει: «Την ίδια στιγμή υποθέσεις διαφθοράς αγγίζουν ολοένα και περισσότερα στελέχη της Κυβέρνησης ΣΥΡΙΖΑ- ΑΝΕΛ, αλλά και βουλευτές της κυβερνητικής πλειοψηφίας, οι οποίοι έχουν εμπλακεί στο παρελθόν σε υποθέσεις διασπάθισης δημοσίου χρήματος, κατοχής offshore, συμβάσεις με απολυμένους για επαναπροσλήψεις, φοροδιαφυγής, συμμετοχής σε τεχνικές εταιρίες που αναλάμβαναν δημόσια έργα, υποθέσεις ελλειμματικών πόθεν έσχες, παράλειψης φορολογικών υποχρεώσεων προς το κράτος και πολλά άλλα για τα οποία δεν έχουν δώσει εξηγήσεις.\nΗ «κοινοπραξία» ΣΥΡΙΖΑ – ΑΝΕΛ εξελέγη για δεύτερη φορά, έχοντας όλο το προηγούμενο διάστημα μια πύρινη ρητορική απέναντι στη διαπλοκή και τη διαφθορά, ενώ προεκλογικά είχε υποσχεθεί ένα συνολικό στρατηγικό σχέδιο για την καταπολέμηση της διαφθοράς, το οποίο ακόμη δεν έχει παραδοθεί, και όπως φάνηκε συνοψίστηκε στη θεσμοθέτηση του Υπουργού για την Καταπολέμηση της Διαφθοράς το οποίο πλέον μεταφέρθηκε ως Γ.Γ. στον Υπουργό Δικαιοσύνης(!). Αντίθετα όπως φαίνεται έχει η ίδια παραδοθεί ολοσχερώς στη διαπλοκή. Ο πόλεμος κατά της διαφθοράς, από τη φύση του είναι μακρύς, δύσκολος και επίμονος με πολλά εμπόδια, όπως η κρατική κάλυψη. Η Κυβέρνηση ΣΥΡΙΖΑ-ΑΝΕΛ οφείλει το συντομότερο να εξετάσει τα όσα έχουν αναφερθεί και να προχωρήσει σε όλες τις νόμιμες ενέργειες». Ρωτά τέλος, «Ισχύουν τα όσα περιγράφονται ανωτέρω και σε ποιες ενέργειες θα προχωρήσει η Κυβέρνηση; Έχει ενεργοποιηθεί ο Γενικός Επιθεωρητής Δημόσιας Διοίκησης;»\nΠειραιάς: Ψήφισμα συμπαράστασης του Δημοτικού Συμβουλίου για τη Γαλλική τραγωδία 17 Νοεμβρίου 2015 By Δημήτρης Κατσικάρης\nΟ Ανδρέας ήταν ο ΠΡΩΤΟΣ ΠΡΩΘΥΠΟΥΡΓΟΣ που κατέθεσε στεφάνι στο Πολυτεχνείο-όχι ο Τσίπρας! 17 Νοεμβρίου 2015 By Δημήτρης Κατσικάρης\nΚΑΤΑΓΓΕΛΙΑ ΑΥΓΕΝΑΚΗ ΠΑΡΑΜΑΓΑΖΟ ΑΥΓΕΝΑΚΗΣ


Sporos News: Οι γελοίοι του 4ου Ράιχ: Η Γερμανία επαναφέρει την «τουρκική απειλή» για να αγοράσει όπλα ο... πελάτης Ελλάδα!\nΟι γελοίοι του 4ου Ράιχ: Η Γερμανία επαναφέρει την «τουρκική απειλή» για να αγοράσει όπλα ο... πελάτης Ελλάδα!\nΟ αρθρογράφος της εξετάζει τις ελληνοτουρκικές σχέσεις και το παραδοσιακό κλίμα αντιπαλότητας, που καλλιεργείται μεταξύ των δυο πλευρών, b υπογραμμίζοντας ότι η περικοπή των 300 εκ. ευρώ μπορεί να είναι ένα πρώτο βήμα για τον ...\nπεριορισμό των υπεράριθμων για τα ελληνικά δεδομένα ενόπλων δυνάμεων και υπογραμμίζει: «Ωστόσο μία τέτοιου είδους περικοπή θα πρέπει να συνδυαστεί και με μία θεμελιώδη αλλαγή της ελληνικής πολιτικής ασφαλείας σε σχέση κατ’ αρχήν με την σύμμαχο στο ΝΑΤΟ Τουρκία, η οποία όμως εκλαμβάνεται ακόμη ως μόνιμη απειλή στην Ελλάδα».


12:53 μμ, Παρασκευή 19 Δεκ 2014 12:53 μμ, Παρασκευή 19 Δεκ 2014\nΔικαστική παρέμβαση για τις καταγγελίες του Παύλου Χαϊκάλη ζήτησε -εμμέσως πλην σαφώς- το ΠΑΣΟΚ στην Ολομέλεια της Βουλής, με τον προεδρεύοντα Γιάννη Δριβελέγκα μάλιστα, να ζητά και την τιμωρία "εκείνων που προσβάλλουν το θεσμό του Κοινοβουλίου και της Δημοκρατίας".\n"Η πολιτική ατμόσφαιρα όζει από σήμερα το πρωί" διαπίστωσε ο κοινοβουλευτικός εκπρόσωπος του ΠΑΣΟΚ, Κώστας Τριαντάφυλλος. "Οι καταγγελίες που βλέπουν το φως της δημοσιότητας, πρέπει να τυγχάνουν άμεσης και καθαρής δικαστικής διερεύνησης και διαλεύκανσης, και δεν μπορεί να επιβαρύνουν την ελληνική κοινωνία και τον πολιτικό κόσμο. Όλοι εμείς που έχουμε σηκώσει το βάρος της κρίσης, απαιτούμε "όχι θεάματα και διαδικασίες που δεν φέρνουν το φως στα πάντα". Καμία ανοχή σε φαινόμενα που υποκρύπτουν πολλές φορές κοντόφθαλμες σκοπιμότητες" ανέφερε ο κος Τριαντάφυλλος.\n"Απευθυνόμαστε προς τις δικαστικές αρχές και σε όλα τα κόμματα: Δεν είναι δυνατόν να υπάρχει οποιαδήποτε και παραμικρή ανοχή σε τέτοια φαινόμενα - και πρέπει σήμερα, άμεσα να πραγματοποιηθούν όλες οι ενέργειες για να λυθεί το ζήτημα" συμπλήρωσε.\nΤον λόγο έλαβε στη συνέχεια ο προεδρεύων της Ολομέλειας (και βουλευτής του ΠΑΣΟΚ), Γιάννης Δριβελέγκας, ο οποίος ζήτησε "να επικρατήσει κάποια λογική":\n"Φτάνουν πια τα σώου - δεν είναι εδώ τηλεόραση και θέατρο. Ήδη ο εισαγγελέας θα έπρεπε να τους καλέσει και όχι απλώς να τους διερευνήσει, αλλά και να τιμωρούνται όλοι αυτοί που προχωρούν σε διαδόσεις και προσβάλλουν έτσι το θεσμό του Κοινοβουλίου και της Δημοκρατίας" υποστήριξε ο αντιπρόεδρος της Βουλής.\nΣε παρέμβασή του, και ο πρώην Πρόεδρος της Βουλής και βουλευτής του ΠΑΣΟΚ, Απόστολος Κακλαμάνης, διαπίστωσε πως "τα τελευταία χρόνια, χρόνο με το χρόνο, ενώ η συντριπτική πλειονότητα των εκπροσώπων του λαού έχουν αίσθηση του καθήκοντος, ο τρόπος με τον οποίον προστίθενται πρόσωπα εντός του ιερού αυτού χώρου, δεν είναι εκείνος που σημαίνει πως ο απλός πολίτης κρίνει με πλήρη αίσθηση της προσωπικότητας, των ιδεών και της διαδρομής του καθενός. Δεν είναι δυνατόν η πλειονότητα των εκπροσώπων του λαού εδώ, να ανεχθεί την κατάλυση του κύρους του Κοινοβουλίου που είναι και κατάλυση της Δημοκρατίας στην ουσία της".\n"Η σιωπή όσων δεν έχουν λόγο να σιωπούν, όπως τους εγνώριζα και τους γνωρίζω απ' το 1974 μέχρι σήμερα, δεν δικαιολογείται" συμπλήρωσε ο κος Κακλαμάνης, ζητώντας -παράλληλα- να παραταθεί και μετά το τέλος του έτους, η θητεία της Επιτροπής που ελέγχει αναδρομικά τα πόθεν έσχες των πρώην Πρωθυπουργών και μελών κυβερνήσεων.\n"Ας κρίνει και ο λαός ποιούς στέλνει στη Βουλή και πώς συμπεριφέρονται. Ας αναλάβει τις ευθύνες του ο λαός" σχολίασε εκ νέου ο Γιάννης Δριβελέγκας.\nΤο Ποτάμι κάνει λόγο για «προεκλογικές τροπολογίες»\nΤο ξέσπασμα του Δριβελέγκα στη Βουλή για τις καταγγελίε...\nΟ Παπαδημούλης καλεί τον Χαϊκάλη να δώσει ονόματα\nΤο tweet του Νικολόπουλου για τις καταγγελίες Χαϊκάλη\n"Κουμπαράς" το σχόλιο του Νίκου Παππά για τις καταγγελί...\nΚουίκ: Ο Χαϊκάλης κατονόμασε αυτόν που αποπειράθηκε να ...


Ξεκινά η αξιολόγηση των δημοσίων υπαλλήλων για το 2018 | Η Εφημερίδα των Συντακτών\nΗ υπουργός διοικητικής ανασυγκρότησης, Μαριλίζα Ξενογιαννακοπούλου- (EUROKINISSI/ΓΙΩΡΓΟΣ ΚΟΝΤΑΡΙΝΗΣ)\nΞεκινά η αξιολόγηση των δημοσίων υπαλλήλων για το 2018\nΣύμφωνα με εγκύκλιο της υπουργού διοικητικής ανασυγκρότησης, Μαριλίζας Ξενογιαννακοπούλου, η διαδικασία πρέπει να έχει ολοκληρωθεί έως τις 30 Ιουνίου. Στην εγκύκλιο, ακόμη, αναγράφονται τα βήματα της διαδικασίας που πρέπει να ακολουθηθούν από τους αρμόδιους φορείς.\nΑπό τις 14 Μαρτίου έως και τις 12 Απριλίου, οι οικείες διευθύνσεις διοικητικού/προσωπικού πρέπει να συμπληρώσουν ηλεκτρονικά τα απαραίτητα στοιχεία για τη διαδικασία της αξιολόγησης, ενώ από 15 Απριλίου, ο κάθε αξιολογούμενος υπάλληλος ή προϊστάμενος οργανικής μονάδας πρέπει να συμπληρώσει τα στοιχεία της Έκθεσης Αξιολόγησης και να υποβάλλει την έκθεση αξιολόγησης, μέχρι τις 3 Μαΐου.\nΑπό τις 6 Μαΐου, ο αξιολογητής Α' θα προχωρήσει στην αξιολόγηση των υφισταμένων του, ως κορυφαίος ιεραρχικά προϊστάμενος και, αφού λάβει υπόψη τις τυχόν απόψεις-αντιρρήσεις του αξιολογούμενου, θα συμπληρώσει την βαθμολογία και θα ολοκληρώσει την υποβολή της Έκθεσης Αξιολόγησης, μέχρι τις 7 Ιουνίου.\nΤέλος, ο αξιολογητής Β',ως δεύτερος ιεραρχικά προϊστάμενος, θα προχωρήσει την ίδια διαδικασία, έως τις 30 του μήνα, όπου θα λήξει η προθεσμία υποβολής Εκθέσεων.\nΥΓΕΙΑ 05.03.2019, 06:00\n10.000 μόνιμες προσλήψεις στην Υγεία\nΜε 10.000 μόνιμες προσλήψεις σε βάθος τετραετίας θα στελεχωθεί ο τομέας της Υγείας. Αφορούν συνολικά 4.000 γιατρούς και 6.000 εργαζόμενους ως νοσηλευτικό και λοιπό προσωπικό.\nΚΟΙΝΩΝΙΑ 15.11.2018, 16:48\nΕτσι «καθαρίζει» το Δημόσιο\nΕξαντλώντας όλη την αυστηρότητά του το Εφετείο Λάρισας καταδίκασε σε 10 χρόνια κάθειρξη εργαζόμενη καθαρίστρια επειδή «καταχράστηκε δημόσιο χρήμα». Η καθαρίστρια είχε καταθέσει πριν από 20 χρόνια πλαστό...\nΚΟΙΝΩΝΙΑ 23.10.2018, 17:31\nΠερίπου πενταπλάσιες θέσεις για μετατάξεις ή αποσπάσεις, συγκριτικά με τον προηγούμενο κύκλο, έχει να προσφέρει στους δημοσίους υπαλλήλους που θέλουν να αλλάξουν εργασιακό περιβάλλον η νέα φάση κινητικότητας...\nΑδυνάτισε ο δημόσιος τομέας\nΟχι, το ελληνικό Δημόσιο δεν είναι εμπόδιο στην οικονομική ανάπτυξη της χώρας, ούτε βέβαια είναι... «υπερτροφικό». Σε αυτό το συμπέρασμα οδηγεί η ανάγνωση των στοιχείων του υπουργείου Οικονομίας, τα οποία...


Σιόρος: Εποχή Μνημονίου: Η ΜΑΝΔΑΜ ΕΥΤΕΡΠΗ (ως θεσμός) ΜΑΣ ΔΙΑΒΕΒΑΙΩΣΕ ΟΤΙ ΟΙ ΒΟΥΛΕΥΤΕΣ ΜΑΣ ΔΕ ΧΡΗΜΑΤΙΖΟΝΤΑΙ\nΗ ΜΑΝΔΑΜ ΕΥΤΕΡΠΗ (ως θεσμός) ΜΑΣ ΔΙΑΒΕΒΑΙΩΣΕ ΟΤΙ ΟΙ ΒΟΥΛΕΥΤΕΣ ΜΑΣ ΔΕ ΧΡΗΜΑΤΙΖΟΝΤΑΙ\nΚαι πως φέρονται και λειτουργούν με αποκλειστικό γνώμονα το εθνικό συμφέρον και την αγάπη για αυτή τη ρημάδα την πατρίδα...\nΚαι ιδού η απόδειξη: Οι κ.κ Γεωργιάδης, Βορίδης και Πλεύρης φαίνεται να έχουν κάνει πάνω από...\n20 ερωτήσεις στη Βουλή που αφορούν εξοπλιστικά στα οποία τελικώς φέρεται εμπλεκόμενος ο Γιώργος Καρατζαφέρης!\nΙδού και ακόμη μια απόδειξη:\n"ΕΠΑΓΓΕΛΜΑ ΠΑΤΡΙΔΕΜΠΟΡΑΣ ΜΕ 6 ΕΚΑΤΟΜΜΥΡΙΑ ΕΥΡΩ ΣΤΟ ΛΟΓΑΡΙΑΣΜΟ ΤΟΥ (συν τα υπόλοιπα)"\nΚαι η τρανταχτότερη απόδειξη πως αυτή η παρέλαση των εκατομμυρίων, έγινε με αποκλειστικό γνώμονα το Εθνικό συμφέρον και την αγάπη για την πατρίδα, δεν είναι άλλη από τις εξελίξεις των τελευταίων ημερών...\nΗ αυξημένη προκλητικότητα των Τούρκων σε Αιγαίο και Κύπρο, βρίσκει την πατρίδα που πολύ την αγάπησαν οι παραπάνω κύριοι (και δεν είναι οι μοναδικοί), αδύναμη, φοβική, και εξοπλιστικά αποδυναμωμένη, ανίκανη να υπερασπιστεί την εθνική της αξιοπρέπεια στοιχειωδώς.\nΣ αυτή λοιπόν την πολυαγαπημένη απ΄ όλους αυτούς τους κοπρίτες χώρα...\nΈνας πούστης μπήκε στη φυλακή (για να αποφυλακιστεί μετά από λίγο λόγω ηλικίας ή ανηκέστου βλάβης της υγείας του). Και το σημαντικότερο???\nΚΑΝΕΝΑΣ πούστης ΔΕΝ ΕΚΤΕΛΕΣΤΗΚΕ για εσχάτη προδοσία.\nΒλέπετε αυτή η πατρίδα, στα χέρια δωσίλογων και προσκυνημένων, και με τον Mr. υποβρύχια να "υπερασπίζεται" την εθνική της αξιοπρέπεια, αποδεικνύεται ιδιαιτέρως μεγαλόκαρδη μ αυτούς που την "αγαπούν".\nΑναρτήθηκε από ΓΕΩΡΓΙΟΣ ΝΙΚΟΥ στις 4:44 π.μ.


POWERTECH Tempered Glass 5D, Full Glue, iPhone 11, μαύρο – Refill Center Επισκευές και πωλήσεις υπολογιστών, κινητών και εκτυπωτών. Ανακατασκευή Toner και μελάνια στην Βέροια.\nHomeMobileΑξεσουάρ κινητώνTempered GlassPOWERTECH Tempered Glass 5D, Full Glue, iPhone 11, μαύρο\nMobile> Tempered Glass> Αξεσουάρ κινητών\tSKU: TGC-0358\nΚωδικός : TGC-0358


Στα ράφια των super market φάρμακα από τον Δεκέμβριο - Παραπολιτικά Αργολίδα\nHome » ΕΛΛΑΔΑ » ΦΑΡΜΑΚΑ. » Στα ράφια των super market φάρμακα από τον Δεκέμβριο\n10/15/2017 03:29:00 μ.μ.\nPosted by ΑΝΑΣΤΑΣΙΑ ΧΑΒΙΑΡΑ at 10/15/2017 03:29:00 μ.μ.\nLabels: ΕΛΛΑΔΑ, ΦΑΡΜΑΚΑ.


Ομιλία γιά την ελεημοσύνη – Αγίου Νικολάου Βελιμίροβιτσ. | Ορθόδοξη Πορεία\n← Θαύματα του Αγίου Πορφυρίου – Μαρκιανής Νοταρίας.\n06 Ιουλίου, μνήμη του Οσίου πατρός ημών Σισώη του μεγάλου: Βίος, Ακολουθία. →\nΟμιλία γιά την ελεημοσύνη – Αγίου Νικολάου Βελιμίροβιτσ.\nΚαταχωρήθηκε στις 5 Ιουλίου 2020 από τον/την admin\n«Μη απόσχη ευ ποιείν ενδεή, ήνικα αν\nέχη η χείρ σου βοηθείν»\n(Παροιμίαι Σολομώντος Γ, 27)\nΑφού ο Κύριος δεν αρνιέται ούτε σε Σένα αυτό που εσύ έχεις ανάγκη, μην αρνιέσαι αυτό που έχει ανάγκη ο άνθρωπος που ο Κύριος σού έστειλε στο δρόμο σου, για να δοκιμάσει την καρδιά σου. Αν κάποια φορά στη ζωή σου ένας φτωχός άνθρωπος, σου απλώσει το χέρι για να τον βοηθήσεις, μην του αρνηθείς δώσε του. Θυμήσου, πόσα χρόνια συνολικά στη ζωή σου, πόσες ώρες σε μία μέρα, πόσα λεπτά σε μία ώρα, -κάθε λεπτό τόσες και τόσες χιλιάδες μέρες- απλώνεις τα χέρια σου προς τον Κύριο ζητάς και ο Κύριος σού δίνει και δεν σου αρνιέται. Θυμήσου την ελεημοσύνη Θεού, και η δική σου ασπλαχνία θα σε καίει σαν αναμμένο κάρβουνο, δεν θα σε αφήνει ήσυχο μέχρι να μετανιώσεις και να μαλακώσει η καρδιά σου. Μη πεις ποτέ: βαριέμαι αυτούς τους ζητιάνους! Τόσα εκατομμύρια ανθρώπων ζουν στην γη, και όλοι τους είναι ζητιάνοι του Κυρίου. Αυτοκράτορες, άνθρωποι που δουλεύουν για το μεροκάματο, πλούσιοι, υπηρέτες- όλοι είναι ζητιάνοι του Κυρίου- και ο Κύριος ποτέ δεν λέει: βαριέμαι αυτούς τους ζητιάνους!\nΆνθρωπε, δόξασε και ευχαρίστησε τον Θεό, που ζητάει και από σένα κάποιος κάτι καλό, είτε υλικό, είτε πνευματικό!\nΓιατί αυτό σημαίνει, ότι εσύ είσαι ο άνθρωπος της εμπιστοσύνης του Θεού. Αυτό σημαίνει ότι ο Θεός σου εμπιστεύτηκε κάποιο δικό του καλό, επειδή όλα τα καλά προέρχονται από τον Θεό. Απέδειξε λοιπόν ότι είσαι άξιος αυτής της εμπιστοσύνης: δείξε ότι είσαι πιστός με λίγα, για να σου δοθούν περισσότερα.\nΚύριε, Πανάγαθε, μαλάκωσε την καρδιά μας και φώτισε το νου μας, για να είμαστε ελεήμονες και φιλάνθρωποι με την περιουσία που μας εμπιστεύθηκες.\nΕσύ που είσαι Παντελεήμων! Δόξα σε Σένα και αιώνιο ευχαριστώ. Αμήν.


Γρεβενά: Κλειστός σήμερα ο 3ος παιδικός σταθμός – Απεργούν οι δάσκαλοι | Grevenamedia.gr - 24 ώρες Τοπικές ειδήσεις Δυτ Μακεδονίας\n42 λεπτά ΣΥΡΙΖΑ Γρεβενών: Διαλύουν τις λαϊκές αγορές\nΌπως γράψαμε την προηγούμενη Δευτέρα 21 μικρά παιδιά έμειναν νηστικά στον 3ο παιδικό σταθμό του Δήμου Γρεβενών επειδή τοπικό εστιατόριο παραμένει ανεξόφλητο από τον Δήμο Γρεβενών.\nΈτσι, γι αυτόν αλλά και για άλλους λόγους οι δάσκαλοι προχωρούν σήμερα Πέμπτη σε πρώτη προειδοποιητική απεργία με αρκετά ουσιαστικά και σημαντικά αιτήματα.\nΤο ζήτημα του παιδικού σταθμού λαμβάνει ευρύτερες διαστάσεις αφού πρόκειται να συναντηθούν όλοι οι δάσκαλοι των παιδικών σταθμών για να αποφασίσουν μία κοινή πορεία πάνω στα προβλήματα που τους απασχολούν.\nΠροηγούμενο ΙΚΑ: Δείτε και εκτυπώστε μόνοι σας τα ένσημά σας\nΕπόμενο Επιστολές: Ο Χ.Φώλιας μπορεί να σώσει τα ΤΕΙ Γρεβενών


Χάκαραν την ιστοσελίδα του και τη γέμισαν με θρύλους...\nΤην έχει άσχημα ο υφυπουργός Αθλητισμού Λευτέρης Αυγενάκης έτσι όπως τα έκανε. Κατάφερε να τον επικρίνουν (sic) και οι φίλαθλοι του ΠΑΟΚ και οι φίλαθλοι του Ολυμπιακού.\nΣτο site του ΕΔΩ πάντως από το πρωί σήμερα βλέπεις μόνο το σήμα του Ολυμπιακού, μπήκαν και του το χάκαραν και παρουσιάζει την παραπάνω εικόνα. Και στο description παρουσιάζεται ως «Olympiacos F.C. EO.».\nΕίναι και το παρακάτω tweet που έγραψε και έκανε τα πράγματα ακόμα χειρότερα! Ο,τι και να συμβεί από δω και στο εξής, χαμένος θα βγει...


CAC 4.386,50 -1,17%\nΓΕΝΙΚΟΣ ΔΕΙΚΤΗΣ: 14:36 613,31 +0,92 +5,58 Τζίρος: 39,06 εκ€\nΠέμπτη, 26-Μαρ-2020 15:22\nΗ υγειονομική κατάσταση παραμένει δραματική στην Ευρώπη, όπου η Ισπανία υπερέβη το όριο των 4.000 θανάτων σήμερα και όπου τα νοσοκομεία του Λονδίνου αντιμετωπίζουν ένα ατελείωτο τσουνάμι σοβαρών κρουσμάτων της επιδημίας, αλλά ο Παγκόσμιος Οργανισμός Υγείας βλέπει "ενθαρρυντικές ενδείξεις" επιβράδυνσης της εξάπλωσης της νόσου Covid-19 στην ευρωπαϊκή ήπειρο.\nΣτο Λονδίνο, τα δημόσια νοσοκομεία αντιμετωπίζουν "συνεχές τσουνάμι" σοβαρών περιστατικών της νόσου, που συνοδεύεται από πρωτοφανή ποσοστά απουσίας του ιατρονοσηλευτικού προσωπικού λόγω προσβολής από τον ιό.\nΗ Ευρώπη πληρώνει βαρύ τίμημα στην επιδημία ."Αν και η κατάσταση παραμένει πολύ ανησυχητική, αρχίζουμε να βλέπουμε ενθαρρυντικές ενδείξεις", δήλωσε ωστόσο σήμερα ο διευθυντής του Παγκόσμιου Οργανισμού Υγείας για την Ευρώπη Χανς Κλούγκε.


Πακέτα ηλεκτρονικών εισιτήριων για τα Μέσα Μεταφοράς θα πωλούνται σε περίπτερα και μίνι μάρκετ - istioforos news Πακέτα ηλεκτρονικών εισιτήριων για τα Μέσα Μεταφοράς θα πωλούνται σε περίπτερα και μίνι μάρκετ - istioforos news\nΑρχική > ΕΛΛΑΔΑ > Πακέτα ηλεκτρονικών εισιτήριων για τα Μέσα Μεταφοράς θα πωλούνται σε περίπτερα και μίνι μάρκετ\nΕΛΛΑΔΑ - Δημοσιεύτηκε - 13 Φεβ 2018 - 4:57 μ.μ.\nΠακέτα ηλεκτρονικών εισιτήριων για τα Μέσα Μεταφοράς θα πωλούνται σε περίπτερα και μίνι μάρκετ\nΤη δυνατότητα να αγοράσουν πακέτα ηλεκτρονικών εισιτήριων σε 1.005 επιλεγμένα σημεία, όπως περίπτερα, μίνι μάρκετ, καταστήματα ψιλικών θα έχουν οι επιβάτες των ΜΜΜ.\nItem Reviewed: Πακέτα ηλεκτρονικών εισιτήριων για τα Μέσα Μεταφοράς θα πωλούνται σε περίπτερα και μίνι μάρκετ Rating: 5 Reviewed By: istioforos news


Κυκλοφόρησε! Απολαύστε το δροσερό «Παγωτό» των Kings! | music.net.cy\nHome ΕΛΛΗΝΙΚΗ ΜΟΥΣΙΚΗ Κυκλοφόρησε! Απολαύστε το δροσερό «Παγωτό» των Kings!\nΚυκλοφόρησε! Απολαύστε το δροσερό «Παγωτό» των Kings!\nOι Κings έπειτα από το πολύ επιτυχημένο “Εδώ που μ’άφησες” το οποίο χτύπησε κόκκινο στο youtube και άφησε το δικό του αποτύπωμα τον χειμώνα που μας πέρασε, επιστρέφουν δυναμικά στο μουσικό πεδίο με το ολοκαίνουργιο τους video clip για το νέο τους single “Παγωτό“.\nΜέσα στην μαγευτική Ερμούπολη της Σύρου, στην οποία έγιναν τα γυρίσματα του νέου videoclip, οι 3 πρωταγωνιστές επανέρχονται πιο φρέσκοι από ποτέ, φορώντας τα καλοκαιρινά τους και έτοιμοι να μας κεράσουν την πιο δροσιστική γεύση παγωτού που έχουμε δοκιμάσει στην ζωή μας.\nΈνα μοναδικό, καλοκαιρινό υπερθέαμα μας παρουσιάζουν το φετινό καλοκαίρι αποτελούμενο από ξεσηκωτικά χορευτικά, από φοβερές καλοκαιρινές λήψεις οι οποίες αναδεικνύουν με τον πιο ωραίο τρόπο την ομορφιά των Κυκλάδων και από ένα ατελείωτο πάρτυ στις αμμουδιές του νησιού αλλά και στα γραφικά σοκάκια το οποίο δεν θα αφήσει σίγουρα κανέναν παραπονεμένο.\nΟι Kings δυναμώνουν τα γκάζια το φετινό καλοκαίρι, με ένα άκρως καλοκαιρινό άκουσμα το οποίο θα ταρακουνήσει τους πάντες στο πέρασμα του.\nΤην μουσική του νέου τραγουδιού υπογράφει ο Teo Tzimas , τους στίχους οι Δημήτρης Μπέρης | Γιάννης Ρουσσουνέλος ενώ την σκηνοθεσία του νέου video clip υπογράφει μοναδικά οΒαγγέλης Τσαουσόπουλος και κυκλοφορεί μέσα από την Εpic Music.\nΠροηγούμενο ΆρθροΗ ανατριχιαστική ιστορία των ανδρών που τραγουδούσαν σαν γυναίκες\nΕπόμενο ΆρθροAdele: «Χρυσό» συμβόλαιο για τη Βρετανίδα τραγουδίστρια


ΤΡΑΠΕΖΟΥΝΤΑ.gr | Σήμερα το απόγευμα κηδεύεται η 37χρονη Μπέλλα Ποιμενίδου\nΚι ενώ όλα ήταν έτοιμα για να γιορτάσουν την Κυριακή του Πάσχα, το δυσάρεστο μαντάτο που μαθεύτηκε από στόμα σε στόμα δεν συγκλόνισε μόνο την οικογένεια Ποιμενίδη αλλά και ολόκληρες τις Αχαρνές· κυρίως όμως την περιοχή του Αγίου Ιωάννη Ρώσου, εκεί όπου έμενε η 37χρονη Μπέλλα Ποιμενίδου.\nΗ άτυχη κοπέλα σκοτώθηκε τα ξημερώματα της Κυριακής του Πάσχα σε τροχαίο δυστύχημα, στην λεωφόρο Κηφισού στο ύψος του Αγίου Ιωάννη Ρέντη, κατά την επιστροφή της από διασκέδαση.\nΟ 29χρονος οδηγός του αυτοκινήτου –στο οποίο επέβαινε στη θέση του συνοδηγού η 37χρονη—, για άγνωστους λόγους έχασε τον έλεγχο του οχήματος, προσέκρουσε στο μεταλλικό στηθαίο και πέρασε στο αντίθετο ρεύμα κυκλοφορίας με αποτέλεσμα τον σοβαρό τραυματισμό της και τον ελαφρύ τραυματισμό του ιδίου. Και οι δύο διακομίσθηκαν στο νοσοκομείο Ελληνικός Ερυθρός Σταυρός. Λίγες ώρες αργότερα η Μπέλλα άφησε την τελευταία της πνοή.\n(Στιγμιότυπο από το Facebook)\nTags ΑΧΑΡΝΕΣ ΘΑΝΑΤΗΦΟΡΟ ΤΡΟΧΑΙΟ ΘΑΝΑΤΟΣ ΚΗΔΕΙΑ\nΣοκαριστικές εικόνες από θανατηφόρο τροχαίο σε σήραγγα στη Ναύπακτο — Ένας νεκρός και τέσσερις τραυματίες (βίντεο)


((i)) Ενημέρωση από Σύνταγμα 8/6/2011\nΕνημέρωση από Σύνταγμα 8/6/2011\n09/06/2011 3:36 πμ.\nΗ ελεύθερη διακίνηση ιδεών… Δεν φιμώνεται! Δεν καταστέλεται! Στη συζήτηση της συνέλευσης του Συντάγματος την Τετάρτη 8 Ιούνη κάποιοι είπαν να μπει σε ψηφοφορία αν θα επιτρέπεται η ελεύθερη διακίνηση ιδεών στους χώρους της κατάληψης. ¨Εγινε ψηφοφορία και το αποτέλεσμα ήταν ότι δεν επιτρέπεται; Error 404?\n¨Ηταν μια αρκετά επεισοδιακή Γενική Συνέλευση. Αρκετά παιδιά είχαν κατέβει από τα "πάνω", επικρατούσε ένταση. Η συνέλευση αποφάσισε να παραπέμψει αρκετά θέματα προς συζήτηση για άλλη μέρα. Μπαίνει το θέμα της ελεύθερης διακίνησης ιδεών στους χώρους του Συντάγματος που θα έπρεπε να θεωρείται apriori θεμελιακή κατάκτηση κάθε δημοκρατικού εγχειρήματος. Και μόνο που μπήκε ένα τέτοιο θέμα σε ψηφοφορία δείχνει ότι κάτι δεν πάει καλά. Επικράτησε μια σύγχυση σε σχέση με τα χθεσινά επεισόδια, τραπέζια, φυλλάδια κ.τ.λ και η πλειοψηφία καταψήφισε την πρόταση να επιτρέπεται η ελεύθερη διακίνηση ιδεών, χωρίς να καταλάβουν οι περισσότεροι καν τι ακριβώς παίχτηκε και ακολούθησε ένα σάστισμα. Πρώτον ένα τέτοιο θέμα είναι πολύ σοβαρό και οι αρχές της ελευθερίας δεν μπορούν να παίρνουν χαρακτήρα δημοψηφίσματος και δεύτερον ποιος αναρχικός, ελευθεριακός, κομμουνιστής, αριστερός ή οποιοσδήποτε προοδευτικός άνθρωπος πραγματικά μπορεί να ψηφίσει κατά; Σε τέτοια ζητήματα πρέπει να παίρνουμε θέσεις ανεξάρτητα από παρουσία συγκεκριμένων ρευμάτων, τραπεζιών και πανό.\nΛαικη Συνελευση πλ.Συνταγματος 08/06\nαπό μπεγκας 09/06/2011 3:37 πμ.\nΣήμερα στην πλατεία Συντάγματος αποφασίστηκαν και συζητηθηκαν τόσα πολλά θέματα σε τόση λίγη ωρα που πραγματικά δεν έχει νόημα να αναφέρω το περιεχόμενο των συζητησεων. Θα σταθω σε ένα θεμα Η ομάδα ανεργων-εργαζομενων ανακοινωσε μετα απο επεξεργασια ενα πλαισιο αιτηματων και δρασεων που περιλαμβάνει το κάλεσμα σε γενικη απεργεια διαρκειας, τη μη υποχωρηση σε κανενα ξεπουλημα δημοσιας περιουσιας και κοινωνικων αγαθων, τις αμεσες δρασεις σε εργασιακούς χωρους, τη συμπραξη με σωματεία εργαζομενων κ.α.. Το εγχειρημα της πλατείας οδεύει προς το τέλος του εκτος εαν...ξυπνήσουμε και βγουμε στους δρόμους, μεταφερουμε το μηνυμα για ξεσηκωμο και απεργια διαρκειας στα σωματεια και στους εργαζομενους καθε κλαδου, για μια πραγματική ρηξη με το συστημα, αμεσα να ενισχυσουμε τις συνελευσεις των υπολοιπων δημων.Να επεκταθει αυτη η διαδικασια και να μη μπορεί να κατασταλεί εύκολα. Δεν είναι πρωτοβουλια υπερ του φρι καμπινγκ, ουτε κινηση για την επανοικειοποιηση του δημοσιου χωρου αυτο που συμβαινει στη κεντρικη πλατεια της Αθηνας. Ας αποφασισουμε οτι ο καπιταλισμος δεν ειναι μια παρωχημενη τζαργκον και πως το πραγμα δε λυνεται με το "παρτε πισω το μνημονιο". Και επι πασοκ της δεκαετιας του 80 δεν ειχαμε μνημονιο, οποιος πιστευει ότι ζουσε τοτε σε μια σχετικά υγιη κοινωνια είναι εντελως αλλοτριωμενος και βαθειά γελασμενος.\nden einai etsi\nαπό kali thelisi 09/06/2011 4:14 πμ.\nΠαιδιά μην παραπλανάτε συνεχώς με αυτά τα θέματα, έστω και καλόβουλα ή από αυξημένη ευαισθησία.\nΔεν θα τρελαθούμε κιόλας ότι απαγορεύεται η ελεύθερη διακίνηση των ιδεών στην πλατεία!!!\nΕκείνο που δεν αρέσει στη συνέλευση (ανεξάρτητα με το τι πιστεύω εγώ) είναι να μην υπάρχουν τραπεζάκια κομμάτων που μυρίστηκαν "ψητό" και ήρθαν. Κάθε μέρα η ίδια ιστορία με το ΚΚΕ μ-λ π.χ. Δεν του απαγόρευσε κανείς τίποτα, αλλά έρχονται προκλητικά και με τσαμπουκά να βάλλουν το παλαιοκομματικό τραπεζάκι τους κολλητά στην συνέλευση. Την άλλη ημέρα το ήθελαν κολλητό δίπλα στο τραπέζι των ομιλητών για την "ημέρα χρέους". Έλεος!!! Ολόκληρη πλατεία υπάρχει...\nΕυγενικά τους το ζητήσαμε (ούτε καν το απαιτήσαμε!) και άρχισαν να γκαρίζουν και να κάνουν τσαμπουκάδες. Τους παρακαλέσαμε να πάνω 2 μέτρα πιο εκεί. Αν κάποιοι είναι ανεγκέφαλοι και νομίζουν ότι με ένα τραπεζάκι 2 μέτρα πιο κοντά στη συνέλευση θα φέρουν την επανάσταση πιο γρήγορα... τότε ο καθένας ας βγάλει τα συμπεράσματά του και ο καθένας κρίνεται. Χάνουμε το τεράστιο και ελπιδοφόρο για το μικρό και ανούσιο και ασήμαντο.\nΠιστέψτε στις δυνάμεις του λαού. Εμπιστευθείτε την ωριμότητα που πηγάζει από την μαζικότητα αποφασισμένων ανθρώπων. Αγκαλιάστε ειλικρινά και άδολα το εγχείρημα του Συντάγματος που είναι ότι πιο κοντά στην άμεση δημοκρατία έχει υπάρξει στην Ελλάδα. Μην προσπαθούμε να επιβάλουμε τις ιδεοληψίες μας στο Σύνταγμα. Πάμε εκεί με καλή διάθεση και πίστη στο τελικό αποτέλεσμα. Είμαστε πιο κοντά από ποτέ στο να πετύχουμε μεγάλες νίκες!\nδεν καταψηφίστηκε η ελεύθερη διακίνηση των ιδεών\nαπό γκεμπελς 09/06/2011 4:49 πμ.\nδεν καταψηφίστηκε η ελεύθερη διακίνηση των ιδεών.οι συντονιστές το έθεσαν ως εξής να μην μοιράζονται κομματικά φυλλάδια αλλα μόνο αυτό απο συλλογικότητες χωρις κομματική υπογραφη.και εδω ειναι η παγίδα:τέθηκε επίσης να μην μοιραζονται ούτε φασιστικου περιεχομενου βεβαίως αλλα μονο αυτα που κινουνται στο "πνευμα του συνταγματος". εν ολίγοις μιλάμε για μια σαθρή επιλεκτική διακίνηση ιδεων και αυτο καταψηφιστηκε και οχι η πραγματικά ελευθερη διακινηση ιδεών.\nΠάλι ΨΕΜΑΤΑ από τους γνωστούς (;) προβοκάτορες\nαπό αλφαάλφας 09/06/2011 5:53 πμ.\nΈχει παραγίνει το κακό με τα συνειδητά ψεύδη ενάντια στην αμεσοδημοκρατική συνέλευση (με τα ωραία της και με τα στραβά της).\nΌντως το ψήφισμα μπήκε ως «αν επιτρέπουμε την ελεύθερη διακίνηση των ιδεών», αλλά ζητήθηκαν διευκρινήσεις από το σώμα της συνέλευσης και διευκρινίστηκε ότι εννοούν και τις συλλογικότητες/οργανώσεις (άρα και κόμματα λέω εγώ) που βρίσκονται κοντά στο "πνεύμα του Συντάγματος". Φυσικά η συνέλευση δεν είναι ηλίθια για να παρασυρθεί από την παραπλανητική διατύπωση περί δήθεν ελεύθερης διακίνησης των ιδεών και καταψήφισε φυσικά (για άλλη μια φορά) εκείνους που έχουν λυσσάξει να αλλοιώσουν τον χαρακτήρα αυτού του κινήματος.\nΟ αρχικός δημοσιευτής δεν είναι δυνατό να μην κατάλαβε ότι το περί "ελεύθερης διακίνησης ιδεών" αποτελούσε μια γελοιωδέστατη παγίδα. Συνειδητά λοιπόν αποκρύπτει την αλήθεια. Είναι ντροπή να γράφουν τέτοιοι άνθρωποι με τέτοιες προθέσεις στο indymedia. Είναι ΝΤΡΟΠΗ.\nΚαι για να πειστεί και ο τελευταίος "προβληματισμένος", αρκεί να πω ότι στην ίδια συνέλευση (λίγο πριν ή λίγο μετά - δεν θυμάμαι) τέθηκε σε ψηφοφορία το εξής: «να αφαιρείται ο λόγος εκείνου που η τοποθέτησή του στη συνέλευση εγείρει τις διαφωνίες όλων (;) των μελών της συνέλευσης». Φυσικά αυτή η πρόταση καταψηφίστηκε, ουσιαστικά με ΟΜΟΦΩΝΙΑ της συνέλευσης.\nΆντε, λυσσάξατε. Αλήθεια, αναρωτιέμαι ποιοι είστε εσείς που σπιλώνετε με συκοφαντίες και συνειδητά κραυγαλέα ψεύδη μια ζωντανή διαδικασία. Και τι περιμένετε να κερδίσετε από αυτό;\nαπό το κοράκι του IMC 09/06/2011 9:57 πμ.\nΚάνω έκκληση να σταματήσει η παραπληροφόρηση και η παρουσίαση γεγονότων με υπερβολές, καθώς η κάθε τέτοια είδηση μετατρέπεται σε ψεύτικη.\nΤο κίνημα οφείλει να παρουσιάζει ειλικρινή στάση και απόψεις.\n(δείτε το στο http://real-democracy.gr/minutes/2011-06-08-%CF%80%CF%81%CE%B1%CE%BA%CF%84%CE%B9%CE%BA%CE%AC-%CF%83%CF%85%CE%BD%CE%AD%CE%BB%CE%B5%CF%85%CF%83%CE%B7%CF%82-%CF%80%CE%BB%CE%B1%CF%84%CE%B5%CE%AF%CE%B1%CF%82-%CF%83%CF%85%CE%BD%CF%84%CE%AC%CE%B3%CE%BC%CE%B1%CF%84%CE%BF%CF%82)\n(Σ=μιλάει ο συντονιστής)\nΠΡΟΤΑΣΕΙΣ ΓΙΑ ΨΗΦΙΣΗ\nΣ Να ψηφίσουμε ομαδοποιημένα (24 προτάσεις) ή μία μία;\nΨηφίστηκε να διαβαστούν ένα ένα.\nΣ Να διαβάσουμε και να ψηφίσουμε ένα ένα;\nΣ Το κείμενο που συζητήθηκε από την ομάδα επικοινωνίας για τα δελτία τύπου. (Τα ΜΜΕ μας αποκλείουν ή παραπληροφορούν. Πολλοί συναγωνιστές στην Ευρώπη ζητούν ενημέρωση. Αφήνουμε αυτόκλητους εκπροσώπους ή στέλνουμε με δελτία τύπου τα ψηφίσματα;)\nΥΠΕΡ (Να στέλνουμε δελτία τύπου τις αποφάσεις, τα ψηφίσματα, τις δράσεις στα μέσα εξημέρωσης, στα μπλογκ και σάιτ των άλλων πόλεων και στα ξένα πρακτορεία)\nΣ Το ψήφισμα από την Ομάδα εργασίας ανέργων, επισφαλώς εργαζόμενοι του ιδιωτικού και δημόσιου τομέα. Να δημιουργήσουμε δίκτυα αλληλεγγύης σε όλες τις πόλεις εργαζομένων, ανέργων. Να πάρουμε τις ζωές μας στα χέρια μας. Να συζητήσουμε, συναποφασίσουμε. Συναντιόμαστε σε όλες τις πλατείες. Δουλειά για όλους. Πίεση στα συνδικάτα για γενική απεργία διαρκείας. Δωρεάν μετακινήσεις για όλους. Παύση πληρωμών σε Δεκο για ανέργους.)\nΤο κείμενο υπερψηφίστηκε.\nΣ Προσθήκες επί του κειμένου αυτού.\nΚαταγγελία ξεπουλημένου συνδικαλισμού (ΓΣΕΕ)\nΣ Οι εργαζόμενοι να πάρουν τα σωματεία στα χέρια τους και να κάνουν οι ίδιοι γενικές συνελεύσεις\nΠροτάσεις δράσης ίδιας ομάδας εργασίας ανέργων, επισφαλώς εργαζομένων ιδιωτικού δημόσιου τομέα.\n10 η ώρα αύριο στην πλατεία Κλαθμώνος στους απεργούς που θα είναι εκεί να μοιραστεί το κείμενο που υπερψηφίστηκε και να καλεί στο Σύνταγμα\nΑποκλεισμός ακυρωτικών Μετρό για αύριο\nΠαρεμβάσεις/καταλήψεις σε ΟΑΕΔ και ΙΚΑ και τοπικές συνελεύσεις για να σφραγίζονται τα βιβλιάρια υγείας και να δίνονται τα επιδόματα είτε τα δικαιούνται τυπικά είτε όχι. Και γι'αυτό θεματική συνέλευση την Τρίτη 18:00 στην αντίστοιχη ομάδα εργασίας ανέργων, επισφαλώς εργαζομένων στον ιδιωτικό και δημόσιο τομέα στο Σύνταγμα.\nΘα στηθεί πίνακας αλληλεγγύης για άνεργους, ελαστικά εργαζόμενων να δηλώνουν τα προβλήματά τους στην ομάδα εργασίας ανέργων, επισφαλώς εργαζομένων σε ιδιωτικό και δημόσιο τομέα.\nΝα μοιράζουνε κομματικές προκηρύξεις\nΤα πρόσωπα που αναλαμβάνουν κάποιους ρόλους στα πλαίσια της συνέλευσης θα πρέπει να βγαίνουν μόνο από κλήρωση όπου θα έχουν μπει υποχρεωτικά όλων όσων θέλουν να συμμετάσχουν στη συνέλευση. Και κάθε 5 μέρες νέα κλήρωση για αυτούς τους ρόλους.\nΟι θεματικές να μην ψηφίζονται από την ΛΣ ποιες θα είναι, αλλά να δημιουργούνται από ομάδες εργασίας και να έρχονται στη γενική Λ.Σ. προς ψήφιση.\nΝα μπούνε περισσότερα άτομα στις ομάδες εργασίας.\nΥΠΕΡ ΥΠΕΡ ΥΠΕΡ ΥΠΕΡ ΥΠΕΡ ΥΠΕΡ ΥΠΕΡ ΥΠΕΡ\nΣυζήτηση για το χρέος με ομιλητές που διαβάστηκαν (με παρόμοια χαρακτηριστικά με την προηγούμενη και ομιλητές τον Μαριά, Βατικιώτη κ.τ.λ )\nΗμέρα λαϊκής διαβούλευσης για την άμεση δημοκρατία. Θα καλεστούν 5 ομιλητές που γνωρίζουν το θέμα (αρχαία Αθήνα, Ζαπατίστας) και συνταγματολόγοι που μπορούν να προτείνουν αλλαγές προς μια αμεσοδημοκρατική κατεύθυνση. Ανοιχτή ομάδα διοργάνωσης για την άμεση δημοκρατία οποιοσδήποτε θέλει θα συμμετέχει ισότιμα και θα προτείνει καλεσμένους και λεπτομέρειες για την Ημέρα διαβούλευσης. Αμεσοδημοκρατικό σύνταγμα για προτάσεις αμεσοδημοκρατικής αλλαγής προς τη Λ.Σ. Προτείνεται πρώτη μέρα διαβούλευσης το Σάββατο στο χώρο 18 της πλατείας Συντάγματος στις 11 Ιουνίου στις 19:00.\nΑποκλεισμός Βουλής την ημέρα κατάθεσης/ψήφισης του μεσοπρόθεσμου προγράμματος\nΠερισσότερος χρόνος για τους ομιλητές να συζητηθεί σε επόμενη συνέλευση.\nΟι προτάσεις στη γραμματεία γραπτώς.\nΚλήρωση για την γραμματεία της Λ.Σ. (συντονιστή)\nΝα μη γίνεται κάθε μέρα Λ.Σ.\nΑφίσα τα αιτήματα και να πηγαίνουν και στο πάνω μέρος της Βουλής.\nΝα διεκδικήσουμε ψήφισμα ανάλογο με αυτό της Ισλανδίας.\nΓια αύριο υπερψηφίστηκε να ξανασυζητηθεί.\nΗ συνέλευση να κατεβάζει τον ομιλητή σε περίπτωση που λέει κάτι που διαφωνεί.\nΝα ψηφίζουν μόνο οι καθιστοί\nΝα ψηφίζονται οι προτάσεις που κατατίθενται από ομιλητές επί τόπου, απευθείας εκείνη τη στιγμή.\nΝα μπαίνει σε ψηφοφορία κάθε βράδυ τι θα συζητήσουμε την επόμενη μέρα, για να μη συζητάμε κάθε φορά πολύ ώρα για το τι θα συζητήσουμε. Να ξαναδούμε τον τρόπο λήψης των αποφάσεων, να μην ψηφίζουμε αντιφατικά πράγματα ή που δεν υλοποιούνται.\nΓια αύριο να συζητηθεί.\nΠροτρέπονται ειδικά όσοι έχουν αμφιβολια για τον τρόπο λειτουργίας των ομάδων εργασίας, να μπούνε στις ομάδες όπου λείπουνε χέρια, χρόνος και ενέργεια με αποτέλεσμα να υπάρχουν περισσότερα προβλήματα απ' όσα μπορούμε να λύσουμε. Ειδικά όσοι ασκούν κριτική, ας έρθουν από μέσα απ' τις ομάδες με την ενέργεια, το χρόνο και τον έλεγχό τους να το αλλάξουν.\nΚαταγγελία άστεγου που αποχώρησε απ' την ομάδα αστέγων γιατί ένιωσε ότι κάποιοι κομματικοί προσπάθησαν να καπελώσουν την ομάδα αστέγων κι επίσης γιατί δεν ήθελε το παιδί του να αναπνέει τον καπνό των άλλων. σδ (??)\nΜπράβο στο κοράκι που δημοσίευσε με λεπτομέρειες αυτά που διαδραματίστηκαν\nαπό ...αλλά έχω μια (τεράστια) απορία: 09/06/2011 10:23 πμ.\nΑυτό εδώ, ρε παιδιά, γιατί... καταψηφίστηκε;! Υπάρχει ΑΜΕΣΟΔΗΜΟΚΡΑΤΙΚΟΤΕΡΗ θέση απ' αυτήν; "Τα πρόσωπα που αναλαμβάνουν κάποιους ρόλους στα πλαίσια της συνέλευσης θα πρέπει να βγαίνουν μόνο από κλήρωση όπου θα έχουν μπει υποχρεωτικά όλων όσων θέλουν να συμμετάσχουν στη συνέλευση. Και κάθε 5 μέρες νέα κλήρωση για αυτούς τους ρόλους. ΚΑΤΑ"(!) Μου φαίνεται λίγο περίεργε η καταψήφισή της... Ήταν παρών εκείνος που υπέβαλε την πρόταση, τη στήριξε; Μ' αυτήν ακριβώς τη διατύπωση διαβάστηκε; Όποιος ξέρει ας ενημερώσει.\nαπό Ενας που ηταν χτες 09/06/2011 10:53 πμ.\nΟ τίτλος της δημοσιευσης ειναι παραπλανητικος και ψευτικος. Προφανως εσκεμμενα, μαλλον οποιος τον εγραψε ανηκει σε καποιο κομμα, οργανωση,ή κατι τετοιο. Δεν καταψηφιστηκε η ελευθερη διακινηση ιδεων, πως θα μπορουσε αλλωστε, αφου η συνελευση ειναι ανοιχτη στον καθενα να διακινει τις ιδεες του ελευθερα απο μικροφωνου και να τον ακουνε ολοι. Αυτοι παντως που τα γραφουν αυτα θελω να μου που ποιο κομμα, οργανωση, συλλογικοτητα κτλ επιτρεπει στις συνελευσεις του σε αλλες οργανωσεις, κομματα, συλλογικοτητες κτλ. να μοιραζουν ενυπογραφα κειμενα. Το ΚΚΕ αφηνει τον Συριζα να μπει στα γραφεια του να μοιρασει και αντιστροφα? Το ΚΚΕ μ-λ αφηνει το ΣΕΚ και αντιστροφα? Κι αν δεν το κανουν λοιπον, πρεπει εμεις να βγουμε και να τους πουμε φασιστες? Οπως ερχονται αυτοι στο Συνταγμα και βριζουν ελευθερα ομιλητες(φανταστειτε αντιστοιχο σκηνικο στον Περισσο για παραδειγμα, ποσο ξυλο θα ειχε φαει οποιος τολμουσε) ουρλιαζοντας "τι λεεεες ρε μαλαακκακααα!" , "εισαι φασιστας!" και αλλα τετοια που προαγουν τον διαλογο και την επικοινωνια.\nΠρος "χμ" αλλά και όποιον άλλον ξέρει περισσότερες λεπτομέρειες\nαπό τεραστίως απορών 09/06/2011 12:39 μμ.\nΔηλαδή για να καταλάβω... Ψήφισε ο κόσμος από κάτω: "Εμείς δεν θέλουμε να αλλάζει η Συντονιστική Επιτροπή και η Γραμματεία Υποστήριξης, αλλά επιθυμούμε να είναι ΑΥΤΟΔΙΟΡΙΣΜΕΝΗ και ΜΟΝΙΜΗ";;; αχαχαχχα... Δεν παίζει... Αυτό, αν έγινε, έγινε είτε λόγω ΑΓΝΟΙΑΣ του απλού κόσμου ως προς τη σημασία του θέματος που ψηφιζόταν τη συγκεκριμένη στιγμή, είτε τα περιβόητα "καπελώνοντα" κόμματα κατεβάζουν προφανώς όλους τους... ψηφοφόρους τους στη ΛΣ την ώρα της επίμαχης ψήφισης. Αλλά και ΟΛΟΥΣ τους ψηφοφόρους τους να (ξανα)κατεβάσουν στην πλατεία, αυτό ΔΕΝ υπάρχει περίπτωση να περάσει. :-) Άμεση δημοκρατία με αυτοδιορισμένες, μη ανακλητές και μη κληρωτέες Επιτροπές και Γραμματείες δεν έχει ξαναϋπάρξει στα παγκόσμια χρονικά. Μια (σοβαρή) ανακίνηση του θέματος χρειάζεται και μια πολύ καλή διατύπωση (περιεκτική, απλή και με συγκεκριμένη στόχευση), ώστε να καταλάβει ο απλός και ανένταχτος κόσμος της Λαϊκής Συνέλευσης στην Πλατεία Συντάγματο ΤΙ ΑΚΡΙΒΩΣ ΛΕΜΕ, και δεν πα' να κατεβάσουνε όλα τους τα κομματόσκυλα... (βεβαίως χρειάζεται από πριν η διαφώτιση του κόσμου για το συγκεκριμένο θέμα, προφανώς μέσω κάποιου εντύπου)\nσχόλιο για μια πρόταση που βγήκε υπερ\nαπό αγαναφτυσμένος 09/06/2011 1:14 μμ.\n"Να ψηφίζονται οι προτάσεις που κατατίθενται από ομιλητές επί τόπου, απευθείας εκείνη τη στιγμή.\nΣυγγνώμη ρε παίδες, αλλά επειδή ήμουν χτες στη συνέλευση, αυτή η πρόταση ΚΑΤΑΨΗΦΙΣΤΗΚΕ κ αποφασίστηκε να ψηφίζονται τα πάντα στο τέλος μαζί, για να μην περνάνε ψηφίσματα στο ντούκου.\nΌσο για τον φίλο παραπάνω που αναρωτιέται γιατί καταψηφίστηκε το εναλλάξ ανά 5 μέρες κληρωτοί συντονιστοί, η διαφωνία ήταν στο χρονικό ορίζοντα των 5 ημερών. Δε γίνεται να δεσμεύεις κάποιον ότι επί 5 μέρες θα είναι από τις 6-7 στο σύνταγμα μέχρι τις 1-2 για να συντονίζει. Δεν είναι όλοι φοιτητές. Άλλοι μπορεί να εργάζονται, είτε να έχουν παιδιά, υποχρεώσεις κτλ, κ να μη μπορούν να πάρουν την ευθύνη ότι θα είναι σόνι κ καλά 5 συνεχόμενες μέρες εκεί. Εκεί κ η διαφωνία. Το καλύτερο θα ήταν κατά τη γνώμη μου να κληρώνονται με θητεία ΕΩΣ 5 μέρες. Όπου θα κάθονται όσο μπορούν, αλλά με ανώτατο όριο 'θητείας' για να μη σφετερίζονται τη συνέλευση.\nαπό Έλεος πια 09/06/2011 1:15 μμ.\nΈλεος να πούμε. Από την πορεία του νήματος έχει γίνει σαφές ότι ο αρχικός τίτλος είναι πέρα για περα παραπλανητικός. Γιατί δε τον αλλάζετε επιτέλους? Είναι δυνατόν να παραμένει αυτός ο τίτλος? Αντιπληροφόρηση θέλουμε όχι παραπληροφόρηση. (και μάλιστα παραπληροφόρηση από άτομα με κομματικό πρόσημο) Αν είναι δυνατόν!!!\nΠαραίνεση προς ΣΟ...\nαπό Παραπλανημένος 09/06/2011 1:51 μμ.\nΟι παραπάνω μαρτυρίες πολλών αυτήκοων μαρτύρων αποδεικνύουν οτι ο αρχικός τίτλος της συγκεκριμένης είδησης είναι τουλάχιστον παραπλανητικός (για να μην πω προβοκατόρικος) και πρέπει οπωσδήποτε να αλλάξει. Όπως ανέφερε και κάποιος πιο πάνω, άλλο αντιπληροφόρηση και άλλο παραπληροφόρηση... Συντροφικά...\nΚαλά ειμαστε σοβαροι\nαπό Αυτοπτρια 09/06/2011 1:56 μμ.\nΑυτος που εκανε την αρχικη δημοσιευση απλα εγραψε ενα κειμενο με μισες αληθειες και εναν φανταχτερό ολοψεύτικο τιτλο. Θα εκανε μεγαλη καριερα σε καμια εφημεριδα, αλλα βεβαια θα επρεπε πρωτα να αφησει αυτη που κανει ηδη ως κομματοσκυλο. Ντροπή, τι να πω, η συνελευση στο Συνταγμα εχει δεκαδες προβληματα αλλα σε ορους ελευθεριας ειναι πολλα επιπεδα πανω απο τις αποστειρωμενες και αρτιοσκληρωτικες κομματικες οργανωσεις αυτων που την κατακρινουν επειδη δεν μπορουν να την εκμεταλευτουν και να την ελεγξουν. Αφου η ΣΟ δεν αλλαζει τον τιτλο, ελπιζω μονο αυτοι που τον διαβαζουν να διασταυρωνουν στη συνεχεια κατα ποσο ανταποκρινεται στην πραγματικοτητα..\nπαρακαλω τη σο να το αφησει εδω αυτο\nαπό αναρ 09/06/2011 2:18 μμ.\nδεν προκειται περι συκοφαντιων αλλα περι ερμηνειας καποιων πραγματων. Εγω πιστευω πως ειναι φασιστικο να απαγορευεται σε μια συλλογικοτητα να διακινει επωνυμα τις αποψεις της και εκφραζει μια ιδιοτησιακη λογικη της συνελευσης επι του κοσμου που βρισκεται στην πλατεια, τη στιγμη που σε σχεση με αυτον αποτελει συγκριτικα μια ελαχιστη μειοψηφια, λογικη που αποτυπωνεται και σε σχολια εδω οπως του 1302402. ειναι απαντηση σε οσες "ενημερωσεις" ζητανε να αλλαξει ο τιτλος επειδη δηθεν υπαρχει διαστρεβλωση με βαση τη δικη τους ερμηνειας για ελευθερη διακινηση ιδεων (απο τους ιδιους μονο). Οσα λεγονται μπορουν να εφαρμοστουν εν δυναμει και σε αναρχικους και σε οποιονδηποτε πολιτικο χωρο.\nαπό νουκ 09/06/2011 4:21 μμ.\nΠρος το φίλο που λέει ότι στις συγκεντρώσεις του κκε δε μοιράζονται φυλλάδια του σύριζα, άρα είναι λογικό και στο σύνταγμα να μη μοιράζονται κομματικά φυλλάδια: Δηλαδή τη συνέλευση τη βλέπετε σαν κόμμα; Σαν κάτι ανταγωνιστικό προς όσους αγωνίζονται οργανωμένα εδώ και χρόνια; Γιατί μέχρι τώρα έπαιζε το παραμύθι ότι δεν επιτρέπονται ταμπέλες γιατί "αυτές μας χωρίζουν". Τώρα καταλαβαίνουμε ότι δεν επιτρέπονται ταμπέλες γιατί ακριβώς έτσι διαχωριζόμαστε από τους άλλους. Πόσο ενωτικό είναι κάτι τέτοιο; Και φυσικά και πρόκειται για απαγόρευση της ελεύθερης διακίνησης ιδεών. Και τα κομματικά φυλλάδια φορείς ιδεών είναι. Το να διαφωνείς με τον τρόπο οργάνωσής τους δε σημαίνει ότι μπορείς να τους φιμώνεις. Αν αυτό το ψήφιζε η κυβέρνηση τι θα λέγαμε; Θα είχαμε λυσσάξει για την αντιδημοκρατικότητα αυτής της απόφασης; Επειδή την πήρε μια τάχα αμεσοδημοκρατική συνέλευση, τότε ξαφνικά είναι δίκαιη και λογική απόφαση; Και ναι, είπα ΤΑΧΑ αμεσοδημοκρατική, γιατί η άμεση δημοκρατία δεν είναι μόνο πλειοψηφία, είναι και σεβασμός σε βασικές ελευθερίες... Ο καθένας όπως θέλει οργανώνεται και ό,τι θέλει μοιράζει (εφόσον δε μιλάμε για φασιστικό υλικό).\nαπό ρεπόρταπου θέλετε... 09/06/2011 4:29 μμ.\nείναι που πρέπει να δώσουμε και τροφή στους "ρεπόρτερς" των μεγκακαναλιών ,γιαυτό.\nΑσε που πήρε θέση ο πασίγνωστος γιαχαμότο κοτούλα ντε οπότε δε γίνεται να μη συνεχιστεί το τρομπάρι\nΌσο για τους συντονιστές\nαπό αλφαάλφας 09/06/2011 4:49 μμ.\nΚαταψηφίστηκε να κληρώνονται νέοι συντονιστές κάθε 5 ημέρες.\nΣε επόμενο όμως ψήφισμα, ΥΠΕΡψηφίστηκε το να βγαίνουν οι συντονιστές με κλήρωση ΚΑΘΕ ΜΕΡΑ (μια ώρα πριν τη συνέλευση) με κλήρωση ανάμεσα σε όσους ενδιαφέρονται.\nΨηφίστηκε λοιπόν η πιο αμεσοδημοκρατική και αντιγραφειοκρατική πρόταση.\nαπό όχι στο φασισμό 09/06/2011 5:55 μμ.\nαπό τα γραφόμενα διαφόρων δυστυχώς αποδεικνύεται ότι έχουν πλήρη άγνοια για το τι σημαίνει ελεύθερη διακίνηση ιδεών (αλλά και δικαίωμα στην ελευθερία της έκφρασης κ.λπ.)\nΕλεύθερη διακίνηση ιδεών σημαίνει ότι διακινώ τις ιδέες μου ελεύθερα, δηλαδή χωρίς κανένα περιορισμό σε ότι αφορά (και) την υπογραφή μου.\nΗ επιβολή της ανωνυμίας ή η απαγόρευση διακίνησης ιδεών από συλλογικότητες όπως κόμματα, πολιτικές οργανώσεις, συνδικάτα κ.λπ., είναι μια φασίζουσα και εξαιρετικά επικίνδυνη λογική.\nΤο δικαίωμα στην ελεύθερη διακίνηση ιδεών ή το δικαίωμα στην ελευθερία της έκφρασης είναι δικαιώματα αυτονότητα αλλά και που παράλληλα έχουν κατακτηθεί με αίμα. Δεν μπορούν να αναιρούνται μέσα από ψηφοφορίες (όπως κανένα θεμελιώδες δικαίωμα δεν τίθεται υπό αίρεση και ψηφοφορία).\nΕπιπλέον σεβασμός σε αυτά τα δικαιώματα σημαίνει ότι σεβόμαστε να διακινούνται (και) αυτά με τα οποία διαφωνούμε.\nΣε ότι αφορά το παράδειγμα περί διακίνησης κειμένων ενός κόμματος στα γραφεία του άλλου, είναι το λιγότερο ατυχές. Τα γραφεία του κάθε κόμματος είναι ιδιωτικός χώρος. Η πλατεία Συντάγματος όπως και κάθε πλατεία είναι δημόσιος χώρος και ανήκει στο λαό. Η πλατεία Συντάγματος δεν είναι τσιφλίκι κανενός, και ο οποιοσδήποτε έχει δικαίωμα να μοιράζει οτιδήποτε με οποιαδήποτε υπογραφή.\nΤέλος οι λογικές που επικρατούν στην πλ. Συντάγματος είναι και ατομικίστικες εφόσον προτρέπουν μόνο στην ατομική συμμετοχή στη συνέλευση και προσπαθούν να πατάξουν διάφορες παραδοσιακές μορφές συλλογικής οργανωμένης δράσης (είτε αυτές αφορούν πολιτικές οργανώσεις και κόμματα, είτε συνδικάτα, είτε στέκια αναρχικών κλπ)\nαπό Ο ιδιος 09/06/2011 8:11 μμ.\nΔηλαδη καποιοι ιδιωτες σε καποιο ιδιωτικο χωρο εχουν δικαιωμα να επιβαλλουν απαγορευση της ελευθερης διακινησης ιδεων, μονο και μονο επειδη ειναι ιδιωτικος χωρος. Κι αυτο ειναι ελευθερια. Οι ιδιοι τωρα ιδιωτες, οταν μια λαικη συνελευση σε εναν δημοσιο χωρο δεν τους αφηνει να στησουν τραπεζακι και να μοιραζουν κομματικο υλικο μπορουν να μιλανε για απαγορευση ελευθερης διακινησης ιδεων και φασισμο. Ευχαριστω που με βοηθησες να το καταλαβω. Ειναι πλεον ξεκαθαρο οτι ο τιτλος της αρχικης δημοσιευσης λεει τα πραγματα με το ονομα τους. Συγχαρητηρια.\nΠάνε για κόμμα οι ...\nαπό ακομματιστοι 09/06/2011 9:15 μμ.\nΚαλά αυτοί είναι ενάντια στα κόμματα αλλά οι οπαδοί τους καλούν σε ίδρυση νεου κόμματος αγανακτισμένων. Διαβάστε το παρακατω λινκ, θα πέσετε κα΄τω από τα γέλοια.\nαν είναι δυνατόν...δεν ξέρετε τι λέτε\nαπό @σου 09/06/2011 9:57 μμ.\nΑς διαβάσετε τα πρακτικά και να αλλάξει η ΣΟ τον τίτλο με κάτι του τύπου Ενημέρωση από Σύνταγμα 8/6/2011\nαπό γ.μ. 09/06/2011 10:03 μμ.\nπριν μέρες είχα βάλει το ζήτημα ελεύθερης διακίνησης ιδεών με τραπεζάκια , υπογραφή κλπ στη συνέλευση στο Ηράκλειο της Κρήτης . Η απάντηση ενός από τους αυτοχρισμένους συντονιστές ήταν ότι όταν σου στέλνουν πρόσκληση σε γεύμα που γράφει ότι πρέπει να πας με κουστούμι και γραβάτα δεν μπορείς να πας με μαγιώ !\nΑυτός που κάλεσε από το διαδίκτυο είπε να πάμε χωρίς κομματικές ταυτότητες και ιδεολογίες και άρα πρέπει να το σεβαστουμε !\nΑισθάνονται σαν οικοδεσπότες στην πλατεία. Η αντιεξουσία τους είναι πιό εξουσιαστική από την παραδοσιακή εξουσία των εργατοπατέρων και των κομματαρχών.\nαπό Ούτε στο Σύνταγμα ούτε πουθενά! 10/06/2011 12:09 πμ.\nΓιατί όχι στην ελευθερία διακίνησης ιδεών στο Σϋνταγμα;\nΓιατί αυτή η παγκόσμια πρωτοτυπία στο Σύνταγμα; Πουθενά αλλού, στις συνελεύσεις των πλατειών στην Ισπανία, την Πορτογαλία, τη Γαλλία,την Αργεντινή παλαιότερα δεν απαγορεύτηκε η πολιτική παρουσία κομμάτων, οργανώσεων κλπ . Παντού έβλεπες σημαίες καθε είδους, τραπεζάκια ακόμα και περίπτερα. Γιατί εδώ δεν επιτρεπεται η ελεύθερη διακίνηση ιδεών με τη μορφή αφισών, μπροσουρών, προκηρύξεων, πανό, σημαιών; Στην Κερατέα, μια κατεξοχήν συντηρητική περιοχή, υπήρχε πλουραλισμός και κανείς δεν επέβαλε αυτό που έγινε στο Σύνταγμα και μαλιστα δια της βίας.\nΟι κομματικοί, Συν, Συριζα, ΚοΕ, ΜΜΑ, Ανταρσυα, που στελεχώνουν τις "ομαδες εργασίας" στο Σύνταγμα θα δεχονταν αυτήν την απαγόρευση πολιτικής παρουσίας και στα σωματεία, τα συνδικάτα, τις συνελεύσεις, τους συλλόγους, τις γειτονιές;\nΚι αφού έτσι έχουν τα πράγματα να ζητήσει η Συνελευση της Πλατείας από τους διαδηλωτές που θα πανε στο σύνταγμα στις 15 Ιούνη να μην έχουν κείμενα, σημαίες και πανό που "μας διαχωρίζουν" (εξαιρείται βεβαίως η ελληνική σημαία!). Και (γατί όχι;) να ζητήσει και η ΓΣΕΕ από σους συμμετασχουν στην απεργιακή πορεία της 15ης Μαή να μην εχουν δικά τους πανό, σημαίες κλπ. αλλιώς να φύγουν!\nτου φραπέ και του καναπέ\nαπό τραπεζάκι 10/06/2011 12:38 πμ.\nΈπιασε Ήλιος στη Πλατεία, Ευκαιρία για Καπέλα Μοιάζει καλή η Ώρα για Παζάρι, άλλωστε Α΄ Μαγαζί γωνία Ποιός έμπορας Θα λείψει? Ανεξάρτητα της πηγής και του τρόπου καλέσματος αν συμφωνούμε ή όχι. Ας κάνουμε τη καλόπιστη αποδοχή για το δια ταύτα και ας συμφωνήσουμε ότι θέλαμε να κατέβει ο ΚΟΣΜΟΣ στο δρόμο, στις πλατείες. Ποιό είναι το βασικό γνώρισμα που κατέβασε το κόσμο αυτό (πολλοί, αν όχι οι περισσότεροι κατέβηκαν για α' φορά, άλλοι για πολλοστή), και κάποιους ένωσε και άλλους προσπαθεί ακόμα να ενώσει: Όχι σε κόμματα, σε “αλήτες λέρες εργατοπατέρες” και σε θεσμούς που πρώτοι αυτοί χρεοκόπησαν. Ανάλυση στο γιατί, είναι “άλλου παπά ευαγγέλιο” και συζήτηση τεράστια μπορεί ν' ανοίξει. Αν κάποιοι κατέχουν το δόγμα της επανάστασης οφείλουν να έρθουν, να το καταθέσουν με “όνομα”, χωρίς “επώνυμο” και να το υπερασπιστούν με τη προσωπική τους πράξη και το ατομικό παράδειγμά τους. Η κοινωνία “κερδίζεται” με κατάθεση ψυχής και σφραγίδα ανάλογης πρακτικής και όχι με τραπεζάκια και καλοσερβιρισμένα φαγητά. Κανείς δεν απαγορεύει σε κανένα να εκφρασθεί ως Άτομο. Αν η “βρεφική” Συνέλευση, με τις “παιδικές αρρώστιες” που κουβαλάει ΕΙΝΑΙ η Πηγή κάθε εξουσίας, τότε Αυτοί που παρευρίσκονται Οφείλουν να τη σεβαστούν, αν δεν μπορούν να συμμετέχουν και να συνδιαμορφώνουν. Αν το “εγώ” δεν παραμερίσει στο “εμείς”, τότε τα 200 χρόνια πίσω και λίγα θά 'ναι, αγαπητοί “συντρόφοι”. Ένα μπράβο και κουράγιο στους εναπομείναντες συντρόφους που προσπαθούν να κρατηθεί και να συνδιαμορφωθεί το πνεύμα και ο χαρακτήρας της συνέλευσης χωρίς “καπέλα”, καθώς και οι ίδιοι τη πολιτική-κοινωνική τους στόχευση ποτέ δεν θα εγκαταλείψουν. Αν η ελεύθερη κοινωνία απαιτεί ελεύθερους ανθρώπους, τότε του σκλάβου τα δεσμά ΔΕΝ θα τα κόψω ΕΓΩ, θα τα κόψει μόνος του!\nmia alli optiki\nαπό ypenthimisi 10/06/2011 3:41 πμ.\nΗ χθεσινή διαδικασία κατά την γνώμη μου ήταν προβληματική ,για να κατανοήσουμε όμως ακριβώς πως καταλήξαμε να να φύγουμε όλοι με πονεμένα μυαλά πρέπει να θυμιθούμε τι έγινε την προηγούμενη μέρα.\nΤην Τρίτη κατατέθηκε πρόταση που υπερψηφίστηκε η οποία ανέφερε τα εξής: 1) να κατατείθονται προς ψήφιση προτάσεις για τις οποίες έχουν ακουστέι τουλάχιστον 2 τοποθετήσεις υπέρ και 2 κατά\n2) οι προτάσεις που κατατείθονται προς ψήφιση να είναι ακριβώς αυτές που πρότεινε ο εισηγητής τους προκειμένου να αποφεύγονται "δημιουργικές συνθέσεις" από την "γραμματεία".......\nΤο χθεσινό σκηνικό το εξέλαβα σαν "εκδίκιση" της γραμματείας που τολμήσαμε να αμφισβητίσουμε το έργο της γι αυτό και καταλήξαμε να ψηφιζουμε 1 ώρα συνεχόμενα σαν να "χτυπάμε κάρτα" στην δημοκρατία. Πρόφανώς και δεν τηρήθηκε η απόφαση της προηγούμενης μέρας (για 2 υπερ και 2 κατά τοποθετήσεις), όπως επίσης και η απόφαση περί λήξης της συνέλευσης στις 12.\nΤο μπαχάλεμα της χθεσινής διαδικασίας είναι ευθύνη της γραμματείας,η οποία κάθε άλλο παρά "απολίτικη" είναι.\nΥΓ: Θέλω να ξεκαθαρίσω ότι δεν ρίχνω ατομικές ευθύνες στα παιδίά που ήταν στο μικρόφωνο εκ μέρους της γραμματείας αλλά στον οπορτουνίστικο πολιτικό χώρο τον οποίο εκπρωσοπούν (ενυπόγραφα ή μη). ¨\nΠαρατήρηση 1: όσοι είναι στους κοινωνικούς αγώνες τα τελευταία χρόνια δεν θα δυσκολευτούν να καταλάβουν ποιόν πολιτικό χώρο κατονομάζω.\nΠαρατήρηση 2: οσοι πάλι δεν έχουν ιδέα ότι στην γραμματεία υπάρχουν άνθρωποι από κόματα, τους προτρέπω να σκεφτούν διπλά για το αν καπελώνονται όντως από ενυπόγραφα κείμενα πολιτικών χώρων............


Trade School Athens: Ενα κινητό σχολείο χωρίς εξετάσεις και χρήματα αλλα με βάση την ανταλλαγή !!\nΠΑΙΔΕΙΑ 15/07/2014 - 16:18 | Author: Newsroom\nTrade School Athens: ένα κινητό σχολείο που λειτουργεί με βάση την ανταλλαγή Δεν απαιτεί εξετάσεις, ούτε χρήματα!\nΤο Trade School Athens είναι ένα διαφορετικό, ανεξάρτητο, αυτο-οργανωμένο σχολείο που έχει ως βάση του την ανταλλαγή και όχι το χρήμα.\nΕκεί οι διδάσκοντες μοιράζονται ό,τι έχουν, είτε αυτό σχετίζεται με ακαδημαϊκές σπουδές, είτε με προσωπική έρευνα, ικανότητες, δεξιότητες ή πρακτική εμπειρία, ελεύθερα, με όποιον ενδιαφέρεται. Η “πληρωμή” των δασκάλων δεν γίνεται με χρήματα, αλλά με ανταλλάγματα: αντικείμενα, υπηρεσίες ή ακόμα και φαγητό που ζητά ο κάθε διδάσκων.\nΈνα σχολείο λοιπόν ελεύθερο για όλους, που υποστηρίζει την ανοικτή πρόσβαση στη γνώση και ενισχύει τη διάθεση για συμμετοχή και συνεργασία. Αυτή είναι η βασική ιδέα του Trade School. Απευθυνθήκαμε στην Ανθή Μουριάδου, από την ομάδα διοργάνωσης του Αθηναϊκού Trade School, για να μάθουμε περισσότερα.\nNews Tag: ΕΞΕΤΑΣΕΙΣΣΧΟΛΕΙΑ


Στο πλευρό της δημόσιας υπαλλήλου που δέχεται απειλές από δικαστικούς λειτουργούς επειδή φροντίζει 5 αδέσποτα γατιά σε απομονωμένο χώρο πίσω από τα κτίρια του Διοικητικού Εφετείου και Πρωτοδικείου Αθηνών στην οδό Λ.\n26.02.2016 Καλά Νέα\n26.02.2016 Θετική Εκπαίδευση\nΜερικές φορές ο τρόπος με τον οποίο αναφέρεται ο άνθρωπος για πανέμορφα «κομμάτια» της ελεύθερης φύσης θυμίζει συνεδρίαση μελών της Κου Κλουξ Κλαν.\nΥιοθετήθηκε το κουτάβι που κάποιος έκοψε το αυτί του με ψαλίδι στο χωριό Καρδιτσομαγούλα Καρδίτσας\nΈζησε την ανθρώπινη κτηνωδία από πρώτο χέρι. Χωρίς ίχνος ανθρωπιάς το απόγευμα του περασμένου Σαββάτου 20 Φεβρουαρίου κάποιος κάτοικος στο χωριό της Καρδιτσομαγούλας Καρδίτσας ακινητοποίησε το νεαρό θηλυκό κουτάβι και μ’ ένα ψαλίδι του έκοψε το αριστερό αυτί.\nΓια τα σκυλιά που περνούν όλη τους τη ζωή δεμένα σ' ένα βαρέλι σε ερημικούς δρόμους και δύσβατες περιοχές είναι αφιερωμένο το ένα από τα οχτώ τηλεοπτικά spots με το γενικό τίτλο «Σταμάτα τώρα! Κοίταξε τα μάτια τους! Stop Now!\nΟι ευρωβουλευτές τάσσονται υπέρ της καταπολέμησης της παράνομης διακίνησης κατοικίδιων ζώων\nΤο Ευρωπαϊκό Κοινοβούλιο (ΕΚ) υπερψήφισε την Πέμπτη το αίτημα για την ανταλλαγή δεδομένων που αφορούν την καταγραφή των κατοικίδιων ζώων σε πανευρωπαϊκό επίπεδο για την καταπολέμηση του παράνομου εμπορίου των ζώων συντροφιάς που συχνά εκτρέφονται με ανορθολογικό τρόπο και αποτε\n25.02.2016 Από Καρδιάς\nTο πεταχτό σαγόνι του στάθηκε η αιτία να παραμείνει για καιρό στα αζήτητα παρά τις επίμονες προσπάθειες της Σταυρούλας Φλώκου που τον φρόντιζε, να του βρει έναν άνθρωπο που θα εκτιμούσε το σπάνιο χαρακτήρα του και θα λάτρευε την καλοκάγαθη καρδιά του.\nΜε μία λιτή ανακοίνωσή του ο Δήμος Ηρακλείου Κρήτης «αδειάζει» τον αντιδήμαρχο Πέτρο Ινιωτάκη, ο οποίος μιλώντας στο ραδιοφωνικό σταθμό «Ράδιο Κρήτης» στις 22 Φεβρουαρίου, εξέφρασε την άποψη ότι θα πρέπει να αλλάξει η νομοθεσία ώστε να επιτρέπει την ευθανασία των αδέσποτων ζώων που δεν υιοθετούντ\nΣάλος με τις δηλώσεις του αντιδημάρχου Ηρακλείου Κρήτης Π. Ινιωτάκη για ευθανασία αδέσποτων\nΘύελλα αντιδράσεων έχουν προκαλέσει οι δημόσιες δηλώσεις του αντιδημάρχου Ηρακλείου Κρήτης Πέτρου Ινιωτάκη, ο οποίος μιλώντας στο ραδιοφωνικό σταθμό «Ράδιο Κρήτη» τη Δευτέρα 22 Φεβρουαρίου πρότεινε την αλλαγή της νομοθεσίας, ώστε να θανατώνονται όσα αδέσποτα δεν υιοθετούνται.


Σιδηροδρομικά Νέα: Στους Ιταλούς το σιδηροδρομικό έργο που έχασε ο Στέγγος;\nΑυτό υποστηρίζουν στο Capital.gr καλά ενημερωμένες πηγές μετά τη χθεσινή απόφαση του Ανωτάτου δικαστηρίου βάσει της οποίας η εκτέλεση της σύμβασης για την κατασκευή της νέας διπλής σιδηροδρομικής γραμμής δεν είναι δυνατόν να ανατεθεί στην θυγατρική της Τεχνικής Ολυμπιακής, Πόρτο Κάρρας.\nΤον Αύγουστο του 2015 το δ.σ. της ΕΡΓΟΣΕ ενέκρινε την ανάθεση του σημαντικού αυτού έργου για την ολοκλήρωση του σύγχρονου διπλού σιδηροδρόμου από την Αθήνα έως την Πάτρα στην Πόρτο Καρράς που είχε προσφέρει τη δεύτερη μεγαλύτερη έκπτωση (36,70%). Και αυτό διότι η εταιρεία που προσέφερε την μεγαλύτερη έκπτωση (45,20%), η GD Infrastrutture S.R.L. είχε αποκλειστεί καθώς το ηλεκτρονικό πιστοποιητικό της ασφαλιστικής ενημερότητάς της δεν έφερε την σφραγίδα "apostile”. Η αιτία αυτή φαίνεται ότι υπήρξε επαρκής για τον αποκλεισμό της ιταλικής και την ανάθεση του έργου στην εταιρεία του ομίλου Στέγγου. Παρά, δηλαδή, την αντίδραση των Ιταλών ότι για τα ηλεκτρονικά πιστοποιητικά δεν προβλέπεται τέτοιου είδους σφραγίδα η οποία είναι και προαιρετική, όπως και ότι το Δημόσιο θα ωφελούνταν, καθώς η προσφορά της μειοδότριας ήταν χαμηλότερη κατά 13 εκατ. ευρώ συγκριτικά με αυτήν της Πόρτο Καρράς.\nΣε αυτήν όμως, τη φάση, την μάχη κερδίζουν οι Ιταλοί, καθώς σύμφωνα με το Ελεγκτικό Συνέδριο η σύμβαση δεν είναι δυνατόν να ανατεθεί στην Πόρτο Καρράς λόγω της απόφασης που η επιτροπή διαγωνισμών έλαβε το 2015 για τον αποκλεισμό της Infrastrutture από τον διαγωνισμό.\nΌλοι οι δρόμοι οδηγούν στη... Ρώμη\nΤο παραπάνω "στόρυ” συμπληρώνει το νομικό υπόβαθρο στο οποίο στηρίζονται όσοι αναφέρουν ότι η κατακύρωση του έργου στους Ιταλούς είναι επιβεβλημένη. Με άλλα λόγια, πληροφορίες του Capital.gr αναφέρουν ότι εάν ηΕΡΓΟΣΕ προχωρήσει στην ακύρωση του διαγωνισμού όπως θέλουν οι διαρροές, η, με έδρα τη Via Lima της Ρώμης, GD Infrastrutture θα προσφύγει στο Συμβούλιο της Επικρατείας και στα ευρωπαϊκά δικαστήρια. Και αυτό με το σκεπτικό ότι η ιταλική εταιρεία συμμετείχε στο διεθνή διαγωνισμό από τον οποίο αποκλείστηκε -κατά την ίδια- αδίκως, ενώ πρόσφατα παρέτεινε την ισχύ της οικονομικής προσφοράς και ανανέωσε την εγγυητική επιστολή της.\nΕξάλλου, όπως είναι σε θέση να γνωρίζει το Capital.gr, το Ελεγκτικό Συνέδριο σημειώνει σε προγενέστερη απόφασή του ότι η ΕΡΓΟΣΕ θα πρέπει να ανακαλέσει την απόφαση ανάθεσης στην Πόρτο Καράς και να προχωρήσει στην έγκριση απόφασης ανάθεσης του έργου στην Infrastrutture που έχει υποβάλει την χαμηλότερη προσφορά.\nΜία άλλη λεπτομέρεια με τη δική της σημασία είναι ότι ο νέος ιδιοκτήτης της ΤΡΑΙΝΟΣΕ θα είναι (μετά το οικονομικό κλείσιμο της συμφωνίας) η συγγενικής καταγωγής στην Infrastrutture, η Ferrovie dello Stato Italiane.\nΕιρήσθω εν παρόδω ότι στην αγορά υποστηρίζουν πως η ιταλική συνδέεται με την τεχνική εταιρεία Μηχανική.\nΓια την ώρα, όλες οι πλευρές αναμένουν την καθαρογραφή της τρίτης απόφασης του Ελεγκτικού Συνεδρίου, ενώ θα πρέπει να σημειωθεί ότι η Τεχνική Ολυμπιακή και η Πόρτο Καρράς έχουν ενταχθεί στο πρόγραμμα επιείκειας της Επιτροπής Ανταγωνισμού, έχοντας παράσχει πληροφόρηση στην Αρχή σχετικά με την έρευνα που διεξήγαγε στον κλάδο των κατασκευών.\nΠάντως, το έργο θα αποπερατωθεί το 2020 σύμφωνα με το προβλεπόμενο χρονοδιάγραμμα που "δεν μπορεί να παραβιαστεί ούτε για μια μέρα”, όπως ανέφερε, σε συνέντευξή του, τον Μάιο ο διευθύνων σύμβουλος της ΕΡΓΟΣΕ, Θανάσης Βούρδας.


Την Παρασκευή 28/2/14 πήγαμε σινεμά με το σχολείο στο «Απαγορευμένο Ποδήλατο». Το «Απαγορευμένο Ποδήλατο» αποτελεί ένα ελπιδοφόρο κινηματογραφικό άθλο. Πρόκειται για μια ταινία γυρισμένη στην Σαουδική Αραβία, την οποία σκηνοθέτησε μια γυναίκα. Και όλα αυτά σε μια χώρα που έχει απαγορευτεί η λειτουργία κινηματογράφων, εδώ και 30 χρόνια, και όπου απαγορεύεται οι γυναίκες να […]\nΠροτάσεις για online επεξεργασία φωτογραφιών\nΠαρακάτω σας έχουμε μερικές προτάσεις για free online επεξεργασία φωτογραφιών: http://www.picmonkey.com http://ipiccy.com http://pixlr.com http://www.fotor.com http://www.ribbet.com Γκαρμπόβ Μάριος , Κόντος Θοδωρής, Μυλωνάς Θοδωρής, Α2\nΕτικέτες: επεξεργασία φωτογραφίας\nΤα 10 πιο απίθανα….\nΟι 10 πιο μυστήριες φωτογραφίες του κόσμου που έχουν τραβηχτεί ποτέ Οι 10 άνθρωποι του κόσμου με αληθινές υπερδυνάμεις Τα 10 πιο απίθανα δημιουργήματα του βυθού Καπετανάκης Γιώργος, Α1\nΕτικέτες: 10, απίθανα, ΠΑΡΑΞΕΝΑ\nΔωρεάν βιβλία τέχνης από το Μητροπολιτικό Μουσείο Νέας Υόρκης\nΤο Μητροπολιτικό Μουσείο Τέχνης της Νέας Υόρκης (Metropolitan Museum of Art), ένα από τα μεγαλύτερα και σημαντικότερα μουσεία τέχνης στον κόσμο, διευρύνει ολοένα και περισσότερο τους καταλόγους με τα βιβλία τέχνης και τις συλλογές που προσφέρει δωρεάν στο κοινό μέσω του διαδικτύου. Από την ίδρυσή του το 1870, εμπλουτίζει σημαντικά τις συλλογές του που περιλαμβάνουν […]\nΕτικέτες: βιβλία τέχνης, Μητροπολιτικό Μουσείο Νέας Υόρκης


by Jimmy Taylor 23 Φεβρουαρίου, 2021, 10:29 μμ\nΤα σπίτια μας πρέπει επίσης να αλλάζουν από καιρό σε καιρό, αντανακλώντας τις προσωπικότητές μας και ικανοποιώντας νέες απαιτήσεις. Μια ανακαίνιση, μικρή ή μεγάλη, είναι απαραίτητη και αν πρόκειται να ανανεώσετε την κουζίνα σας φέτος, θα θέλαμε να μοιραστούμε μερικές τάσεις διακόσμησης που κυριαρχούν το 2021. 50 Πολύχρωμες Ιδέες Διακόσμησης Κουζίνας για το 2021\nΤο πράσινο του φασκόμηλου είναι ένα χρώμα της φύσης και όσοι τους αρέσει να περνούν χρόνο σε δάση, αυτή είναι η απόχρωση τους. Δεδομένου ότι τεχνικά είναι ένα ψυχρό χρώμα, είναι πλούσιο και φρέσκο, αλλά ζεστό και φιλόξενο ειδικά σε συνδυασμό με άλλους συμπληρωματικούς τόνους. Προσθέτει μια πινελιά εκλεπτυσμού σε κάθε δωμάτιο. Και είναι εύκολο στα μάτια.\nΠράσινο του κυνηγού\nΤο πράσινο του κυνηγού είναι το πιο συχνά χρησιμοποιούμενο χρώμα στην κουζίνα. Εάν έχετε μεγάλο χώρο, μην επιλέξετε πολύ σκούρους τόνους. Αλλά σε πινελιές, μπορεί να προσθέσει αίσθηση φρεσκάδας. Εάν θέλετε μια σκοτεινή κουζίνα, αυτή είναι επίσης μια τέλεια λύση.\nΟι γαλαζοπράσινες αποχρώσεις μπορούν να συμβάλουν σημαντικά στην προσθήκη ζωντάνιας και ενέργειας και σπάνια χρησιμοποιούνται στη διακόσμηση της κουζίνας, πράγμα που σημαίνει ότι να το κάνετε, αποκτάτε έναν μοναδικό χώρο. Συνδυάστε έναν τέτοιο τόνο με ένα ανοιχτότερο ουδέτερο σε μια παρόμοια οικογένεια χρωμάτων. Για παράδειγμα γκρι μεσαίου τόνου με μπεζ ή πράσινες αποχρώσεις.\nΓκρι / Γκρι-μπεζ\nΤο γκρι παραμένει κλασικό για έναν λόγο: είναι πιο οπτικά ενδιαφέρον από το λευκό, αλλά είναι πιο διακριτικό από πολλά έντονα χρώματα. Προσθέτει κομψότητα και φινέτσα στο χώρο ταυτόχρονα. Επιλεξτε μονο γκρι ή συνδυάστε το με τα πιο ζωντανά, έντονα χρώματα. Για το 2021, οι διακοσμητές λατρεύουν τα θερμά γκρι και το γκρι-μπεζ. Το δεύτερο προσφέρει πιο πλούσιες αποχρώσεις ενώ παραμένει ουδέτερο. Προτιμήστε πιο θερμούς τόνους με περισσότερο μπεζ από γκρι για να κάνετε την κουζίνα πιο φιλόξενη. Δεν χρειάζεται να ανησυχείτε για τη χρήση του σε πολύ μεγάλο ή μικρό χώρο. Οι πιο Καυτές Τάσεις Διακοσμήσεις για το 2021 Σύμφωνα με τους Ειδικούς\nΣκούρο καφέ / καρυδί\nΕάν έχετε λευκά ή άλλα ανοιχτά χρώματα, τα σκούρα καφέ και οι αποχρώσεις του καρυδί μπορούν να προσθέσουν πλούτο και ζεστασιά που θα είναι τόσο περιζήτητα το 2021. Φροντίστε να προσθέσετε μερικές κίτρινες ή ανοιχτές πράσινες λεπτομέρειες για να φωτίσετε το χώρο. Το καφέ έχει την τάση να φαίνεται μουντό σε μεγάλες ποσότητες.\nΤο ναυτικό μπλε είναι ένα άλλο κλασικό χρώμα. Ακριβώς συνδυάζετε με οποιαδήποτε ενδυμασία, το ίδιο συμβαίνει σχεδόν με οποιαδήποτε διακόσμηση.\nΝτουλάπι δύο αποχρώσεων\nΟι δίχρωμες κουζίνες, όπου τα άνω και κάτω ντουλάπια διαφέρουν σε ένα χρώμα (συνήθως σε αντίθεση), είναι απίστευτα δημοφιλή. Φαίνονται πιο ελκυστικές και ενδιαφέρουσες. Αυτή είναι μια υπέροχη ιδέα όταν δεν μπορείτε να επιλέξετε ανάμεσα σε δύο χρώματα – απλώς βάλτε και τα δύο!\nΧρυσός / Ορείχαλκος\nΕάν αναζητάτε έναν τρόπο να προσθέσετε μια πολυτελή, λαμπερή πινελιά στο χώρο σας, τα φωτιστικά από χρυσό ή ορείχαλκο είναι ένας πολύ καλός τρόπος για να το κάνετε. Σκεφτείτε να συνδυάσετε χρυσό και ορείχαλκο με φυσικούς τόνους. Αυτά τα φωτιστικά είναι διαχρονικά και δεν θα χρειαστεί να τα αλλάξετε γρήγορα.\nΔείτε επίσης Οι Κορυφαίες Τάσεις Κουζίνας και Μπάνιου για το 2021 Σύμφωνα με τους Διακοσμητές\nδιακόσμηση κουζίναςδιακόσμηση κουζίνας 2021ιδέες διακόσμησης κουζίνας 2021τάσεις διακόσμησης κουζίνας 2021\nPrevious article 9 Ασυνήθιστες Τροφές που Έτρωγαν Αιωνόβιοι Άνθρωποι\nNext article 5 Φυσικές Θεραπείες για Λιγότερο Ορατές Ρυτίδες Μετώπου\n9 Ασυνήθιστες Τροφές που Έτρωγαν Αιωνόβιοι Άνθρωποι


emvolio.gov.gr Η Πλατφόρμα των ραντεβού για το Εμβόλιο – Futures and Options\nΣήμερα άνοιξε η πλατφόρμα και για την ηλικιακή ομάδα των 65-69. Επίσης, ενεργοποιείται η διαδικασία ενημέρωσης των εκπαιδευτικών, μέσω της Ομάδας Συντονισμού Εμβολιασμών, για την αναπλήρωση αδιάθετων δόσεων των εμβολίων στα αντίστοιχα εμβολιαστικά κέντρα.\nΠως θα κλείσω ραντεβού για το εμβόλιο του κορονοϊού?\nΆνοιξε η πλατφόρμα emvolio.gov.gr στην οποία οι έλληνες πολίτες μπορούν να κλείνουν τα ραντεβού τους για το εμβόλιο κατά του κορονοϊού. Η πλατφόρμα emvolio.gov.gr άνοιξε αρχικά για την κατηγορία άνω των 85 ετών.\nΠηγαίνοντας στα φαρμακεία μπορεί κάποιος από τώρα να κλείσει το ραντεβού του, ενώ στα ΚΕΠ, ένα τρίτο πρόσωπο με εξουσιοδότηση μπορεί να επίσης να κλείσει το ραντεβού. Ο τρίτος επιλογή είναι η άυλη συνταγογράφηση. Εχουν ήδη ξεκινήσει να αποστέλοντι τα σχετικά μηνύματα. Συνολικά 50.000 πολίτες μας άνω των 85 ετών έχουν ήδη εγγραφεί.\nΣτις 20 Ιανουαρίου θα ξεκινήσει η δεύτερη φάση του εμβολιασμού άνω των 85 ετών, σύμφωνα με την Εθνική Επιτροπή Εμβολιασμών. Υπολογίζεται ότι στη συγκεκριμένη ομάδα ανήκουν πάνω από 100.000 άτομα τα οποία θα κάνουν το εμβόλιο κατά του COVID-19. Στις 20 Ιανουαρίου επίσης ολοκληρώνεται και η πρώτη φάση για με τον εμβολιασμό των υγειονομικών του δημόσιου και ιδιωτικού τομέα, που ξεκίνησε στις αρχές του έτους.\nΟι ενδιαφερόμενοι μέσω του emvolio.gov.gr μπορούν να δούν αν ανήκουν στην πληθυσμιακή ομάδα που μπορεί να εμβολιαστεί την παρούσα περίοδο. Οι πολίτες μπορούν επίσης να απευθυνθούν στα πλησιέστερα Φαρμακεία ή ΚΕΠ για τον έλεγχο προτεραιότητας. Εφόσον ανήκουν στις ομάδες προτεραιότητας, η εφαρμογή τους επιτρέπει να προγραμματίσουν ραντεβού τους.\nΜε SMS στο 13034\nΟ Έλεγχος προτεραιότητας εμβολιασμού μπορεί να γίνει και μέσω του SMS\nΟι πολίτες μπορούν να ελέγξουν μέσω SMS αν ανήκουν στην ομάδα που μπορεί να εμβολιαστεί την τρέχουσα χρονική περίοδο. Οι πολίτες ελέγχουν τη δυνατότητα προγραμματισμού του ραντεβού τους στέλνοντας γραπτό μήνυμα (SMS) με αριθμό ΑΜΚΑ (κενό) Επώνυμο στο 13034.\nΟι πολίτες ενημερώνονται με SMS για τις λεπτομέρειες του ραντεβού τους\nΟι πολίτες μπορούν να ζητήσουν υπενθύμιση για τις λεπτομέρειες του ραντεβού τους αποστέλλοντας SMS στο 13034 με τον Κωδικό Ραντεβού ή το ΑΜΚΑ και το επώνυμό (ΑΜΚΑ κενό Επώνυμο)\nΟι πολίτες λαμβάνουν απάντηση από το emvolio.gov.gr παρέχοντας τις σχετικές λεπτομέρειες του ραντεβού\nΟι πολίτες θα λάβουν τρία SMS υπενθύμισης του ραντεβού τους ως εξής:\nΤα ραντεβού μπορεί να αλλάξει μόνο μία φορά ο πολίτης και αυτό μέχρι 72 ώρες πριν από το πρώτο ραντεβού για το εμβολιασμό.\nemvolio.gov.gr εμβόλιο κορονοϊού\t2021-04-02\nTags emvolio.gov.gr εμβόλιο κορονοϊού\nΠροηγούμενο Η οικονομική κατασκοπεία αποτελεί πλέον τη μεγαλύτερη απειλή στην εθνική ασφάλεια μετά τον ψυχρό πόλεμο.\nNext Πότε Στέλνω SMS στο 13032\n19 Ιανουαρίου, 2015\t46,306\n14 Νοεμβρίου, 2020\t44,483


Διάψευση της Γιουβέντους για Πεπ Γκουαρδιόλα | Eprovoli Online Magazine\nΤο όνομα του Πεπ Γκουαρδιόλα ακούστηκε πολύ έντονα τις τελευταίες ημέρες για τον πάγκο της Γιουβέντους, μετά και την αποχώρηση του Μασιμιλιάνο Αλέγκρι, με τα ρεπορτάζ να κάνουν λόγο για συμφωνία μεταξύ των δύο πλευρών.\nΤελικά όμως όλα φαίνεται πως γράφτηκαν αδίκως αφού από την διοίκηση των «μπιανκονέρι» ουδέποτε σκέφτηκαν την περίπτωση του Καταλανού τεχνικού, όπως είχε γραφτεί από πολλά και διάφορα ΜΜΕ.\nΓια τα εν λόγω δημοσιεύματα μίλησε αποφάσισε να πάρει θέση 0 Φάμπιο Παρατίτσι, αθλητικός διευθυντής της Γιουβέντους, ο οποίος αρνήθηκε κατηγορηματικά τις φήμες περί προσέγγισης του Γκουαρδιόλα από την «Μεγάλη κυρία».\nΑναλυτικά όσα είπε ο αθλητικός διευθυντής της Γιουβέντους για τον Γκουαρδιόλα: